
Fientje i su tim di Kas di Kuido 

Fientje Piar i su tim di Kas di Kuido ta hasi tur posibel pa asina e grandinan ku ta biba den e instituto kada dia 
por tin un dia plasentero. Diariamente nan ta tene aktividat pa asina e grandinan no pasa nan dia den soledat 
i pa nan keda den moveshon. 

Ekuatorianonan bibá na Boneiru ta teniendo diferente evento pa rekoudá fondo pa yega na nan asosashon. Djadumingu e grupo a tene un 
barbekiú pa asina kristalisá nan soño. E grupo ta gradisí tur persona ku a koperá ku e evento akí i ta bisa pa keda pendiente pa e próksimo 
evento. 


Ekuatorianonan rekoudando fondo 


A bai sosegá den brasa di Señor 


Emiliana Mercelina de Palm-Nicolaas 
miho konosi komo ‘Chechi’ 
*02-06-1952 +18-10-2022 


Na nómber di su kasá: 
Mario ‘Donny’ de Palm 
Yunan: 
Derrel de Palm i kasá Edseline Manuel 
Hensley de Palm i kasá Diana Gallego 
Emmelien de Palm i kasá Modesto Keller 
Melvin de Palm i kasá Blanca Medina 
Nietunan: 
Tyesha Keller 
Tyshaini Keller 
Thayron Keller 
Tracey Keller 
Bisa nietu: Joanion Ford 
Rumannan: 
Emilio Nicolaas 
Wilson Nicolaas 
Rilda Nicolaas + 
Marlen Nicolaas 
Tur su subrinu- i subrinanan 
Demas famia: De Palm,Nicolaas, Molina,Hart,Keller, Marchena, 
Clarinda, Vrolijk, Daal, Rosa, Pietertsz, Pop, Migares i Mariana. 
Tur su konosínan di Panaderia Seruva. 
Si den nos tristesa nos a lubidá algun famia nos ta pidi nos 
diskulpa. 


Akto di entiero ta tuma luga dialuna 24 oktober saliendo 
for di Misa San Bernardo na Playa pa santana katóliko 
na Playa. Ta kuminsa risibi bishita di kondolensia di 1’or 
pa 3’or sigui pa un santu sakrifisio di misa. 
Despues di entiero No por risibi bishita di kondolensia 
kas. 


ta kumpli ku e tristu deber di partisipá fayesimentu di 
sra. Greta Elisabeth Josefa-Mathilda 
mama di nos kolega Gideon ‘Gigi’Josefa 


Nos di Fundashon Kwido Pa Personanan Desabilitá ta 
ekstendé nos mas profundo kondolensia na Gigi i demas 
famia i ta deseá hopi forsa den e momentunan difisil aki. 


Ku sra. Greta sosegá na pas....... 

KRALENDIJK- Awe, 
21 di òktober 2022 e disputa 
entre Divi Flamingo Beach 
Resort & Casino,komo du- 
nadó di trabou i sindikato 
AFBW, lo kulminá den un 
Referendum pa 4or di atar- 
di. “Mi ta pidi tur hende pa 
hasi uso di nan derecho di 
vota. Si bo vota pa bo mes, 
ta nifiká ku bo ta vota pa 
AFBW”, Cherrel Kwidama 
presidente di e sindikato ta 
bisa. 
Básikamente 
e 
tra- 
hadónan di Divi Flamin- 
go tin dos aña sin repre- 


sentashon di un sindikato. 
“Nan a bin serka nos pero 
na mei di aña aki mayoria 
a bira miembro di AFBW.” 
Segun Kwidama nan a sigui 
nan proseso pues a mèldu 
na e dunadó di trabou ku 
mayoria di e empleadonan 
a bira miembro. “E dunadó 
di trabou a manda nos ser- 
ka su abogado. Despues di 
dos dia nos a risibí un karta 
bisando ku nan no ta aseptá 
nos komo sindikato.” Pues 
AFBW a aserká e medi- 
adó ku awor ta organisá un 
Referendum. Kwidama ta 


sigurá ku nan lo sigui de- 
seo di e mayoria. “Si nos 
pèrdè, nos ta keda mesun 
bon amigu i trahadónan ta 
keda den mesun situashon 
ku nan ta.” E ta agregá ku 
nan a boga pa yega na un 
desishon final. “E kos aki 
a kuminsá fo’i mart. Tin 
trahadó ku ke, tin ku no ke, 
dunadó di trabou ta kum- 
pra trahadó. Nos a bisa ku 
nos ke yega na un desishon 
final i esei ta awe.” Pues 
awor trahadónan por vota 
si nan ke representashon di 
un sindikato òf no. 


Referendum mester 
trese klaridat 

Tin ora no.. bo sa laga 
numa. Awe ta e dia atrobe 
pa mi skibi den e kolumna 
aki. Si mi konta boso kuantu 
kos a pasa den e siman tra’i 
lomba i kuantu kos mi mes- 
ter a tende, boso lo no kere 
mi. Pero ku mi ta wòri ta 
otro..hahah. Laga mi konta 
bo. 


*** 
Di promé mi hefe di redak- 
shon a laga mi sa ku mi a 
pint’e malu di bisa ku loke e 
bisa mester pasa. Awó, bisa 
mi abo lesadó, si bo hefe 
bisa bo un kos , ta ki ta keda 
bo di hasi? Pero ata e kos ta 
bin awor. Lo bon kere, pero 
leu leu ma tende ku kisas 
Papi Antoin tambe ta bai 
skibi. Esaki ta nifi ká ku prak- 
tikamente siman no ta yega 
pa nos tur. 


*** 
Ami, komo bon samaritano 
a ofresé pa NE skibi na mi 
lugá i nos ta kambia kada 
siman. Un nò será i sin por- 
don a kai. Mi no kere mes ku 
mi ta skapa i ku ta bai bini 
NE. Fuera!! Ta kos di bon 
hende m’a bai hasi ofresé 
mi dia di skibi. Manera bieu- 
nan ta bisa, danki mundu ta 
aw’i yewa. Laga pa 8 dia... 


*** 
Ahn Davi, di nada ba tende. 
Davi a yama mi danki ku 
awor e tambe mester skibi 
DJ atrobe. Pero mi tin un 
sensashon ku e danki tin un 
tinta sarkástiko kuné. Di otro 
banda bo tin Maya ku ayera 
a hasi su debut. Apesar di a 
traha e kara, tòg el a tuma 
kurashi skibi. E no a gaña 
ku ora e bisa mi falta kos pa 
página di Kòrsou ku mi ta 
bis’e ku e ta kansa mi. Mi ke 
men, bo ta mira mi den mi 
mundu, ta kanta i skibi bo ta 
stroba mi. Un tehi, pero mi 
ta bira hasié si. Nos ta un 
tim i un ta yuda otro. 
Mi koleganan a kustumbrá 
entre tantu ku serka mi prak- 
tikamente tur ora tin músika 
ta sali for di mi ofi sina. Un 
tin nodi splika ku mi ta gran 
amante di músika i tambe 
tur género. 
Pues lo bo por tende kòm- 
bèk, mariachi, ritmo kom- 
biná, reﬂ ections i asta kaha 
di músika toka. 
*** 


KRALENDIJK 
– 
Gabinete Rutte IV ta hasi 
loke por pa kombatí po- 
bresa na Karibe Hulandes, 
Sekretario di Estado pa re- 
lashon di Reino, Alexandra 
van Huffelen, ta haña. Pa 
loke ta trata e probleman- 
an di Kòrsou, Aruba i St. 


Maarten, e ta mustra ku e 
paisnan ta outónomo, pero 
ku e ta dispuesto pa ofresé 
sosten sí ta deseabel. 
Esaki ta e núkleo di e 
reakshon di van Huffelen 
riba preokupashon ku par- 
lamentarionan a ekspresá 
djárason den e promé té- 


rmino di e debate tokan- 
te presupuesto di relas- 
hon di Reino/fondo BES. 
Djaweps, na reanudashon 
el a kontestá mayoria di e 
preguntanan por eskrito. Si 
parlamentarionan ta kon- 
tentu ku esaki, mester sali 
na kla. 


KRALENDIJK- “Tur 
hende sa kon dunamentu 
di tereno ta bai na Boneiru. 
Bo ta wak unda e diputado 
ta bebe serbes i bo tambe 
ta bai bebe bo serbes ei. 
Despues bo tin un tereno”, 
mr. Michiel Bijkerk ta bisa 
durante interkambio di ar- 
gumento den Korte den 
Promé Instansia. Djárason 
19 di òktober último korte 
a atendé e kaso, den boka 
di pueblo konosí komo 
ASOTEKA kontra gobièr- 
nu. Kuater siudadano a 
entamá un kaso kontra Enti- 
dat Públiko Boneiru (EPB) 
den kua nan ta demandá pa 
gobièrnu otorgá nan tereno 
di erfpacht. 
Komo kontrapartido a 
presentá den korte Maritza 
Valdink, hefe di Departe- 
mentu Hurídiko i Asun- 
tunan General (JAZ) i 
abogado mr. Peeters di 
bufèt di abogado Van Eps 
Kunneman Van Doorne. 
Ta públikamente konosí 
ku abogado mr. Bijkerk ta 
hiba un lucha kontra gobièr- 
nu pa prepará i otorgá tere- 
no na siudadanonan pa por 
traha nan propio kas. 


E kaso 
Resumiendo e kaso, ta 
trata aki di 4 siudadano 
ku a entamá un kaso kon- 
tra gobièrnu pa motibu ku 


nan a hasi petishon pa haña 
un tereno di erfpacht pero 
nunka a risibí un reakshon 
di parti gobièrnu. Tin per- 
sona ku ta wardando mas 
ku 10 aña sin risibí niun 
klase di notifi kashon. “No 
ta sistema di trata hende”, 
mr. Bijkerk ta enfatisá. 
E demandantenan a pidi 
pa hasi un kambio den nan 
demanda. “Si hues ta haña 
nos promé demanda di mas, 
nos ta pidi korte pa deklará 
ku gobièrnu a aktua in- 
korekto i ilegal dor di laga 
e siudadanonan tarda asina 
tantu.” 
E kontrapartido a oponé 
pa ku e kambio pero korte a 
bai di akuerdo ku e deman- 
dantenan. 
Pa mr. Bijkerk e kaso 
aki ta un kaso di prinsipio. 
Gobièrnu tin e obligashon 
di kuido pa su siudadano- 
nan i mester hasi tur posi- 
bel pa nan tin un bibienda. 
Na momentu ku gobièrnu 
duna un persona di ménos 
rekurso un tereno di erf- 
pacht, esaki ta hasi posibel 
pa e persona por traha su 
propio kas. 
“Hustisia ta mei mei di 
bon i malu. No ta bai pa 
gana ni pèrdè. Ta bai pa 
drecha loke ta robes”, mr. 
Bijker ta boga. E ta splika 
ku na Boneiru tin 1180 siu- 
dadanonan ku a hasi pe- 


tishon pa un tereno di erf- 
pacht. 


James Kroon ta e héroe 
Promé, durante i despues 
di e kaso básikamente mr. 
Bijkerk a deskribí diputado 
James Kroon komo e héroe 
den e situashon aki. “E pro- 
mé persona ku a sali dilanti 
pa atmití ku ta bèrdat, ta 
Kroon. Tur hende, inkluso 
e abogado ta ninga tur kos 
miéntras henter pueblo sa 
kon dunamentu di tereno ta 
bai.” Segun mr. Bijkerk nan 
a sinta ku diputado Kroon 
ku a komprondé nan banda 
i a bai di akuerdo. Awor ta 
keda na Kolegio Ehekutivo 
pa aprobá e palabrashon ku 
Kroon. Na momentu ku es- 
aki sosedé nan tin un akuer- 
do ku gobièrnu. Miéntras 
tantu e proseso hurídiko 
mester sigui. 


Enrikesimentu propio 
Abogado di gobièrnu 
tabata bon kla den su argu- 
mentonan. “Nan ke un trato 
privilegiá tokante tereno di 
erfpacht. Nan ke hasi mane- 
ra ta un meta noble pero ta 
trata di propio enrikesimen- 
tu.” E ta enfatisá ku otorga- 
mentu di tereno erfpacht ta 
algu sumamente serio i no 
mester trese den konekshon 
sosial. E abogado a trese di- 
lanti ku no opstante kualke 


palabrashon ku diputado 
James Kroon, esaki no ta 
konta mirando ku e ta un 
diputado i no gobièrnu. 
El a trese dilanti ku 11 di 
òktober último Konseho In- 
sular a atendé e ‘kadernota’ 
pa ku tereno di erfpacht. 


‘Stand still’ 
Abogado mr. Peeters 
a splika ku gobièrnu no ta 
otorgá terenonan di erf- 
pacht. Tin un ‘Stand Still’. 
“Kiko ta e maneho di erf- 
pacht?’, hues ta puntra. 
“Esun ku bin promé ta 
haña promé. Ku espasio pa 
hasi algun eksepshon”, e 
abogado ta kontestá. Kon- 
sekuentemente mr. Bijkerk 
a entregá un dokumentu 
riba kua ta ilustrá ku últi- 
mamente a otorgá tereno di 
erfpacht na 2 persona. 
Hues a manda e kon- 
trapartido pa bai investigá 
e asuntu di ‘Stand Still’, 
maneho di erfpacht i e ‘kad- 
ernota’. Korte a pospon’é 
kaso. Hues a splika ku 23 
di novèmber próksimo el o 
bin ku un desishon. Esaki 
por ta un desishon inter- 
medio den kua partidonan 
ta haña algun instrukshon. 
Tambe por ta e desishon 
fi nal. Pues mester warda 4 
siman pa sa kon Korte den 
Promé Instansia ta mira e 
kaso aki. 


Segun abogado mr. Michiel Bijkerk: 
“BEBE KU DIPUTADO 
HAÑA TERENO” 


Loke ta mas remarkabel 
den e 26 página di kontesta 
ta ku ta konstatá ku habitan- 
tenan di Boneiru, St. Eusta- 
tius i Saba, ta probechá mas 
ku nan paisanonan europeo 
di e medidanan di e gabi- 
nete, pa suavisá e kostonan 
di energia ku a oumentá. 


Kontra kosto di energia haltu 
Karibe Hulandes a sali mihó 

NO TIN MESTER DI NINGUN 
OTRO PÓLISA DI SEGURO 
Skritura: 1 Pedro 5:6-10(BS) 
“I despues ku boso a sufri pa un poko tempu, e Dios di tur 
grasia, Kende a yama boso pa Su gloria etèrno den Cristo, 
E mes lo perfekshoná, konfirmá, fortalesé i stablesé boso.” 
1 Pedro 5:10 


Durante di nos bida riba tera nos mester di seguro di bida, 
di malesa, di biahe, di kas, etc. Asta seguro di morto ta 
nesesario. Tur e seguronan akí un dia ta vense. 
Salbashon den Kristu Hesus ta e úniko seguro pa bida 
eterno ku no ta vense i ku tin balides despues di morto. 
Bo a para ketu i pensa kon bo bida ta sigurá realmente? 
Pedro ta duna algun rekisito pa kumpli kuné tokante e 
seguro despues ku bo tin bida eterno sigurá: 
1. 
Umiyá bo mes bou di e man di Dios; 
E lo halsá bo (6) 
2. 
Tira bo preokupashonnan ariba djE; 
E ta kuida bo (7) 
3. 
Sea sobrio i alerta; 
E ke iluminá bo mente (8) 
4. 
Resistí e diabel i para firme den fe; 
bo no ta so den e lucha (9) 
Na final ora bo a kumpli ku esakinan, bo por ta sigur ku e 
Dios di grasia, Kende a yama bo pa Su gloria eterno; lo 
aktivá e pólisa di bo seguro eterno. E mes lo restorá, per- 
fekshoná, fortalesé i sostené bo (10). 
Humiashon, preokupashon i tentashon por bati na porta. Ta 
bon sigurá, pasobra na momento ku e pólisa di bo seguro 
di aki bou vense, e seguro pa eternidat ta kontinuá. Esta 
salbashon eterno den Kristo Hesus! 
Lo bo no ke tin e pólisa di seguro akí huntu ku tur bo otro 
seguronan? 
Hasi kontakto ku nos pa mas informashon na grasia. 
miserikordia@gmail.com 
Gilda Beukenboom-Sintjago 
Produkshon PGM 


KRALENDIJK- Geza- 
ghebber interino Nolly Ole- 
ana a keda di shòk pa e insi- 
dente di siman pasá. Esaki 
a duna di konosé pa medio 
di un komunikado di pren- 
sa. “Tin hende na Boneiru 
ku kisas no tin e fásil. Kisas 
nan ta bebe muchu hopi òf 
ta usa droga. Tur esei no ta 
bon, pero NUNKA no por 
ta motibu òf argumento pa 
usa violensia. Maske ta re- 
spetá, òf tolerá otro. Si bo 
no gusta un persona òf si 
un persona bisa òf hasi algu 
robes? Bo ta solushoná 


esei e ora ei ku palabra OF 
bo ta buska ayudo. Bringa 
no ta un opshon. Niun hen- 
de tin derechi pa tuma hus- 
tisia den propio man, sigur 


no ku violensia. I si bo mira 
ku un persona ta den prob- 
lema, bo ta buska ayudo 
òf bo ta yuda e persona ei. 
Esei mester ta e kos di mas 
normal na mundu pa un i 
tur. 
Mi kier hasi un yama- 
da na un i tur na Boneiru, 
chikitu i grandi, pa hiba 
kombersashon 
tokante 
esaki ku otro. Huntu nos 
mester pèrkurá pa kibra ku 
e aktitut intolerabel akí. Pa 
un Boneiru sigur pa un i 
tur.” Huntu nos ta tene Bo- 
neiru sigur. 


KRALENDIJK- Últi- 
mo tempu parse ku tin mas 
i mas molèster di grupo di 
hende ku ta okashoná dis- 
turbio den sentro di siudat, 
kaminda tin bia ta surgi te 
asta bringamentu. E mo- 
mentu mas tristu tabata e 
insidente violento di siman 
pasá, filmá pa mirónes i 
kompartí ampliamente a 


traves di medionan sosial. 
Kuerpo Polisial Hulanda 
Karibense, Ministerio Pú- 
bliko i Entidat Públiko Bo- 
neiru ta preokupá pa esaki 
i ta kondená e violensia. 
Triángulo ta enfatisá ku un 
Boneiru sigur ta rekerí ko- 
perashon di tur habitante. 
Siguridat ta un interes ko- 
mun na kua tur habitante di 


Boneiru, hóben i grandi, ta 
partisipá. Triángulo ta hasi 
un yamada spesial na un i 
tur ku ta partisipá na e bida 
nokturno pa tene nan mes 
na lei- i reglanan i pa res- 
petá otro. Ta hasi un supliká 
riba mayornan pa papia ku 
nan yunan den kaso di kon- 
dukta ku ta kousa molèster 
i uso eksesivo di alkohòl òf 


droga. Ta hasi un yamada 
riba empresarionan pa yuda 
vigilá ku no ta bende alko- 
hòl ku menornan di edat 
òf personanan burachi i 
pa alertá polis den kaso di 
iregularidat. 
Triángulo ta preokupá 
pa komportashon di sierto 
mirónes durante insiden- 
tenan violento. En bes di 
intervení, ofresé ayudo na 
víktimanan òf yama polis, 
nan ta dediká nan tempu 
pa filma e violensia i pu- 
bliká e videonan akí riba 
medionan sosial. E aktitut 
akí no ta solamente un falta 
total di rèspèt pa víktima- i 
otro personanan riba imá- 
gen, pero no ta kontribuí 
tampoko na un ambiente di 
bida nokturno agradabel i 
un Boneiru sigur. Triángulo 
ta hasi un yamada riba tes- 
tigunan di tipo di insidente 
asina pa alertá polis mesora 


via di 911 i, si ta disponé di 
imágen, pa kompartí esaki 
solamente ku polis. Si un 
testigu ta deseá di keda 
anónimo, por informá polis 
via di e liña di tep 9310. 
Entretantu a detené e so- 
spechosonan di e insidente 
serio di siman pasá i KPCN 
i Ministerio Públiko ta 
tuma e investigashon hopi 
na serio. Pa e partnernan 
di e triángulo e disturbio- 
nan resien ta motibu pa un 
aserkamentu mas inten- 
sivo. E partnernan lo tene 
kombersashon riba esaki 
den e periodo benidero. Ta 
bai invitá empresarionan di 
hóreka den sentro di siudat 
pa yuda pensa tokante es- 
aki. E temporada benidero 
KPCN lo intensivá kòntròl 
den sentro di siudat durante 
anochinan ku establesimen- 
tunan nokturno sa ta bon 
bishitá. 


KRALENDIJK – No ta 
indiká den kua direkshon 
Gabinete Rutte ta dispuesto 
pa den e periodo di gober- 
nashon akí ainda stipulá un 
sosial mínimo pa Karibe 
Hulandes. Te ku awor a 
keda mantené na e punto di 
referensia ku mester realisá 
na 2025. E punto di refer- 
ensia akí ta keda mas abou 
di loke tin mester pa bini 
kla fin di luna. 
Sekretario di Estado pa 
relashon di Reino, Alexan- 
dra van Huffelen, a anun- 


siá esaki na reanudashon 
di e debate tokante e pre- 
supuesto pa relashon di 
Reino/fondo BES. “Mi ta 


èkstra kontentu ku huntu 
ku e minister di maneho di 
pobresa, pa partisipá ku nos 
tin e ambishon pa na 2024 
stipulá un mínimo sosial.” 
Pa esaki mester sí di in- 
vestigashon nobo, e manda- 
tario a anunsiá ku alegria. E 
investigashon akí ta inisiá 
otro aña. Esaki ta mucha 
lat, entre otro miembro 
di Tweede Kamer Jorien 
Wuite di D66 ta haña. Hun- 
tu ku ocho otro frakshon, 
el a entregá un moshon pa 
aselerá e proseso. 


Sekretario di Estado Al- 
exandra van Huffelen. 


Investigashon promé 
stipulá mínimo sosial 


Gezaghebber interino Nolly Oleana: 
Di shòk pa violensia 
den siudat 


Violensia den sentro di siudat: 
Triángulo di Boneiru ta lamentá i kondená 

Programanan di Bonaire.tv 
TELBO kanal 70 
Flamingo TV kanal 23 


Djabièrnè 21 òktober 2022 


12.00 Herensia: 
Hubert (Lio) Booi (Musika Aruba) 
13.00 Aki Boneiru: 
Felipi Sint Jago 
14.00 Herensia: 
Broertje Vis 
15.00 BAPA: 
Streefkerk (Planta Palu) - 
Eric van Onna - Boutismo Di Popchi 
16.00 Aktualidat: 
Olfa Dortalina 
17.00 Aki Boneiru: 
Neuman-De Jongh 
18.00 Herensia: 
Dr. Aldemar Hart 
19.00 BAPA: 
Romeo Tjon Tam Sin na Suriname - 
Boto Caviota - E buki Ú ltimo Buelo 


20.00 Herensia: 
Gerard van Buurt 
21.00 Aki Boneiru: 
Toastmasters 
22.00 Herensia: 
Cecilio (Tili) Thode (Washington) 2 
23.00 BAPA: 
Michael i Frank Wanga 
(Fundashon Pal'i Famia) - Ellis Juliana 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK 
– 
Gobièrnu Hulandes ya pa 
12 aña ta faya pa ofresé 
kuido igual na habitantenan 
di Karibe Hulandes, segun 
parlamentario Sylvana Si- 
mons di BIJ1, den e debate 
tokante presupuesto pa sa- 
lubridat públiko, bienestar 
i deporte. “Tur hende tin 
derecho riba kuido aksesi- 
bel i ku ta kuadra. Esaki 
no ta konta solamente pa 
hendenan bibá na Hulanda, 
pero tambe pa nos siudada- 
nonan di Reino na e otro 
banda di Oséano Atlántiko. 


Sigur pa siudadanonan di 
Boneiru, Statia i Saba, ta 
konta ku gobièrnu hulandes 
mester karga deber di kui- 
do. I tòg gobièrnu ta faya ya 
pa 12 aña pa realisá kuido 
igual. E kulpa ta debí na 
falta di invershon duradero 
den kuido. Ta traha muchu 
hopi na buska spesialista 
djafó insidental ku kosto 
haltu i hopi biá e gabinete 
ta mira na e stashonamentu 
periódiko di ámtenarnan ku 
despues di sierto tempu ta 
bolbe bai,” e parlamentario 
ta indiká. 
Simons ta sigui: “De 
bes en kuando gobièrnu ta 
sòru pa workshop i treinen 
di konosementu, pero real- 
mente sosten struktural, fi - 
nansiamentu i fasilitashon 
di ampliashon di e aksesib- 
ilidat, pone òf suministrá 
infrastruktura digital ku ta 
fushoná i medionan mé- 
diko, ketu bai ta keda afó. E 
aña akí Gabinete ta pone un 
4 mion euro fl aku pa kuido 
di salú riba e tres islanan, 
pero kon presis ta destiná 
esaki, ta keda un misterio. 
P’esei mi ke pidi e sekretar- 
io di estado pa amplia mas 
riba esaki.” 
Kon e 4 mion akí ta 
kuadra den e vishon riba 
término largu pa maneho 
duradero ku realmente ta 


funshoná na kuido igual 
na lugá di un bini kon- 
tinuamente 
ku 
konose- 
mentu i medionan. Tanten 
ku no hasi esaki, nos lo 
keda deskriminá i duna 
trato desigual na e islanan. 
Banda di esei, e gastunan 
di maneho ta subi ku kasi 
4 mion pa aña te ku 2025. 
Den su karta di vishon ku el 
a manda pa Tweede Kamer, 
el a informá tokante e des- 
tinashon di e medionan akí, 
segun Simons. 
E mandatario no tabata 
di akuerdo ku e parlamen- 
tario pa loke ta trata spe- 
sialista djafó: “Den sierto 
kaso ta nesesario pa laga 
spesialistanan djafó bai e 
islanan, pasobra dor di e 
eskala chikitu e personal 
lokal por intervení muchu 
tiki pa keda outorisá. Pa 
tòg garantisá kuido, hospi- 
tal di Boneiru desde 2010 
tin un relashon duradero 
ku UMC Amsterdam sí ta 
trata di entrega di spesi- 
alista médiko. Esaki a duna 
un impulso enorme na e 
hospital. Sí hendenan tin 
di aber ku dòkternan ku ta 
kambia kada bes, lástima- 
mente esaki ta e realidat, 
pero dor di e koperashon 
largu ku UMC Amsterdam 
netamente tin menshon di 
maneho duradero. 


ta traha na e proposishon di 
lei kaminda MBO na Ka- 
ribe Hulandes ta keda poné 


Minister Robbert 
Dijkgraaf 


KRALENDIJK – Dan- 
ki na kontribushon èkstra 
anual di 1,3 mion euro, 
enseñansa sekundario di 
fi shi na Karibe Hulandes, 
ta bai haña impulso di ka- 
lidat. Esaki Minister di 
OCW, Robbert Dijkgraaf, 
a anunsiá djaweps durante 
presentashon di e agènda di 
trabou di MBO pa e prók- 
simo sinku aña. 
Minister Dijkgraaf: “E 
ambishon pa Karibe Hulan- 
des ta pa MBO riba liñanan 
prinsipal, no por ta otro ku 


Europa Hulandes. Opor- 
tunidat igual, konekshon 
di enseñansa riba merkado 
laboral i kalidat di tema na 
Karibe Hulandes, ta mesun 
importante i tambe aten- 
shon i pidi invershon. Anu- 
almente 1,3 mion euro ta 
bai na kosto di enseñansa 
na Karibe Hulandes.” E 
mandatario ta mustra ku 
e otro konteksto di e isla- 
nan tin biá ta eksigí un otro 
aserkamentu. Debí na un 
kantidat spesífi ko di reto 
ku ta hunga un ròl amplio 
den enseñansa na Karibe 
Hulandes i e rekuperashon 
ku mester a hasi desde 
2010, ta traha ku un agèn- 
da di maneho di enseñansa 
mas amplio. Ta spera ku na 
inisio di 2023 ta fi rma e di 
tres agènda di enseñansa 
pa Karibe Hulandes. “Den 
e enseñansa di fi shi ta mira 
ku mester realisá un reku- 
perashon enorme durante e 
último periodo. P’esei mi 


Impulso pa enseñansa di fi shi 


Hulanda ta faya 
ku kuido 


Miembro di Tweede Kamer Sylvana Simons. 


bou di e lei di edukashon i 
enseñansa di fi shi WEB, pa 
asina ta eksistí normanan di 


kalidat i kuadronan igual pa 
MBO,” e minister a duna di 
konosé. 

STATIA/SABA- Den e promé mitar di 2022, kompará ku e aña ante- 
rior, a bin un biaha i mei mas tantu turista Sint Eustatius i Saba via avion. 
Na mes momento, e kantidat di turista ku a bishitá Boneiru via avion a 
bira tres biaha mas tantu; e kantidat aki tabata 10 porshento mas altu ku e 
promé mitar di 2019. Esaki a bira evidente via e último sifranan di CBS. 


Den e promé mitar di 2022, aproksimadamente 2,4 mil turista a yega 
Sint Eustatius ku avion. Esaki ta un biaha i mei mas tantu kompará ku 
mes un periodo di e aña anterior (1,4 mil), pero ainda aproksimadamente 
mitar di e kantidat di turista ku a bishitá e isla den e promé mitar di 2019. 
Esaki por ta e resultado di e kantidat di moveshon di transporte aéreo ku 
ta aproksimadamente tres kuart di e kantidat di tres aña promé. 
Den e promé mitar di 2022, e parti di turista Merikano tabata 16 por- 
shento, miéntras ku na 2019, 2020 i 2021 esaki tabata kada bia mas òf 


KRALENDIJK -- Den e promé mitar di 2022, mas di 85 mil turista a 
yega Boneiru ku avion. Esaki ta mas ku tres bes e kantidat den e mes un 
periodo un aña anterior. Asta e ta un 10 porshento mas ku na 2019, mién- 
tras ku e kantidat di moveshon di transporte aéreo pa i di Boneiru tabata 
un poko ménos ku e tres kuart di esun di 2019. 
E ora ei, pa promedio, tabatin mas pasahero pa buelo den e promé mi- 
tar di 2022 ku den e mes un periodo di 2019. Entre e turistanan, e parti di 
turista Merikano a subi na e nivel promé ku COVID-19, na mas òf ménos 
un 22 porshento. Ku 55 porshento, e parti di Hulandes Europeo tabata 
mas altu ku e 35 porshento na 2019. 


ménos 11 porshento. Miéntras ku relativamente mas turista Merikano a 
bin, tabatin relativamente ménos turista di Repúblika Dominikana i Aru- 
ba, Kòrsou i Sint Maarten. 
Mas turista na Saba den e promé mitar di aña kompará ku 2021 
E kantidat di turista ku a bishitá Saba den e promé semèster di 2022, 
ta meskos ku na Sint Eustatius, mas òf ménos 2,4 mil. Esaki tambe ta 
mas ku 1 biaha i mei e kantidat den e mes un periodo e aña anterior. No 
opstante e oumento, e kantidat di turista ta aproksimadamente mitar di e 
kantidat ku a bishitá e isla den e promé mitar di 2019. Remarkabel ta e 
kantidat di e moveshon di transporte aéreo di i pa Saba tabata na e nivel 
di 2019 òf asta mas ku esaki. Aunke aproksimadamente e mes un kantidat 
di buelo tabata bai i bin di Saba, e buelonan aki tabata transportá ménos 
turista ku na 2019. 
E parti Hulandes di e kontinente Europeo ku a bai Saba tabata un 27 
porshento mas tantu ku e añanan anterior. Tambe aki relativamente mé- 
nos turista a yega di e islanan Hulandes bisiña. Na 2019, nan parti ainda 
tabata 29 porshento, miéntras ku pa e promé mitar di 2022 esaki tabata 
20 porshento. 


Den promé semèster di 2022: 
Mas turista pa Statia 
i Saba 


ARUBA 
STATIA/SABA/ST. MAARTEN 


Mas turista ku ménos 
buelo pa Boneiru 

Sentro Akseso Boneiru 
Is op zoek naar een 


Maatschappelijk werker B (Meldpuntfunctionaris) 


Ben jij die proactieve collega die weet hoe je hulpbehoevende cliënten respectvol kan 
overtuigen en hen kan begeleiden in zelfredzaamheid en veiligheid? 
Bij Sentro Akseso Boneiru zoeken wij jou! 


HBO/WO | Bonaire | Fulltime | Sluitingsdatum 7 november 2023 


De organisatie: 
Sentro Akseso Boneiru, is een samenvoeging van een aantal bestaande organisaties op 
Bonaire nl; Sentro Hubentut i Famia, Integrale Wijkontwikkeling, Maatschappelijke 
Ondersteuning, advies- en meldpunt Huiselijk Geweld en Kindermishandeling (Guiami) en 
het Zorg- en Veiligheidshuis. Akseso is een zelfstandige stichting waar alle inwoners van 
Bonaire terecht kunnen voor informatie, advies en hulp op alle leefgebieden. 


Het is de organisatie met een centrale laagdrempelige en outreachende voorportaalfunctie 
in de wijken, kinderopvang en op scholen. Hierbij wordt geïnvesteerd in de zelfregie van 
cliënten. We zijn dicht bij alle bewoners van het eiland. Er werken momenteel ruim 40 
medewerkers bij Akseso en er zullen dit jaar een aanzienlijk aantal nieuwe medewerkers 
bijkomen zodat wij onze taak in de samenleving zo goed mogelijk kunnen uitvoeren. 


Het Team: 
Het team Advies- en Meldpunt Huiselijk Geweld en Kindermishandeling (HGKM), Guiami) 
bestaat op dit moment uit 3 meldpuntfunctionarissen en 1 teamleider. Het team omschrijft 
zich als flexibel waarbij wordt samengewerkt in de keten. De cliënten worden op een 
respectvolle manier benaderd en geholpen. 


Functieomschrijving: 
Het Advies- en Meldpunt huiselijk geweld, kindermishandeling en ouderenmishandeling is 
een team van Akseso waar professionals en inwoners terecht kunnen voor advies en mel- 
ding. Als meldpuntfunctionaris ben je het eerste aanspreekpunt voor de melder, onderzoek 
je wat er aan de hand is en draag je er zorg dat de hulp op maat geboden wordt. 


Functietaken: 
Je onderzoekt meldingen van (vermoedens) huiselijk geweld, kindermishandeling, en 
ouderenmishandeling. Je voert gesprekken met cliënten over wat er speelt en welke hulp er 
eventueel noodzakelijk is. In een crisissituatie zorg je voor de-escalatie en vervolgens voor 
veiligheidsafspraken. Zo nodig plaats je betrokkenen in opvang, monitor je het vervolg en 
houd je regie op de casus. 


Functie-eisen: 
* Als basis heb je minimaal een HBO-opleiding in Social Work of een ander gelijkwaardige 
opleiding in een voor de functie relevante richting. En /of gelijkwaardig werk en denkniveau 
op basis van eerder verworven competenties, aangevuld met aantoonbare werkervaringen 
en vakgerichte trainingen; 
* Je denkt en handelt (Multi-) systemisch; 
* Je draait mee in piketdiensten (bereikbaarheidsdiensten beginnen na 17:00 uur) en bent 
flexibel qua werktijden; 
* Een pre is training en ervaring in: gezinsscreening, crisisinterventie, Signs of Safety, 
gezinsbemiddeling; 
* Enige ervaring in het opzetten van oplossingsgericht gezins- en relatiekracht in complexe 
situaties; 
* Je kunnen inleven en werken met burgers van verschillende culturele achtergrond; 
* Je bent in het bezit van het rijbewijs B; 
* Je spreekt Papiamentu, Spaans en Nederlands ( Engels is een pré); 
* Diversiteit is de kracht van de organisatie, wij moedigen zowel mannen als vrouwen aan 
om op deze vacature te reageren. 


Wat bieden wij: 
* Een marktconform salaris in functieschaal 10 van minimaal $3019,- en maximaal $3925,- 
bruto per maand bij een werkweek van 36 uur. Inschaling op basis van kennis en ervaring; 
* Een eindejaarsuitkering van 8,33% van de bezoldiging; 
* Vakantiegeld uitkering van 8,33% van de bezoldiging; 
* Een goede pensioenvoorziening ondergebracht bij PCN; 
* Interne- en externe opleidingsmogelijkheden, een persoonlijk OntwikkelPlan inclusief 
vergoeding volgens het interne scholingsbeleid; 
* 23 vakantiedagen (o.b.v. 36-urige werkweek); 
* Een tijdelijk contract van 1 jaar met mogelijkheid op vaste dienst bij goed functioneren; 


Belangrijke informatie: 
* Het kunnen overleggen van een verklaring omtrent het gedrag (VOG) en een medische 
keuring is vereist; 
* Een assessment of casusuitwerking kan deel uitmaken van de selectieprocedure. 


Voor informatie over de vacature: 
Naam: 
Patricia Hassell, Teamleider HGKM Telefoon: +599 777 5604 
Email: 
jeanpatricia.hassell@aksesobon.com 
Website: 
www.meldpuntguiami.com 


Digitaal solliciteren: 
U kunt uw Curriculum Vitae met motivatie sturen naar vacature@Aksesobon.com onder 
vermelding van het vacaturenaam”meldpunt functionaris” uiterlijk 7 november a.s 



Sentro Akseso Boneiru 


Is op zoek naar een 
Maatschappelijk werker B (Meldpuntfunctionaris) 
Ben jij die proactieve collega die weet hoe je hulpbehoevende cliënten respectvol kan 
overtuigen en hen kan begeleiden in zelfredzaamheid en veiligheid? 
Bij Sentro Akseso Boneiru zoeken wij jou! 
HBO/WO | Bonaire | Fulltime | Sluitingsdatum 7 november 2023 
De organisatie: 
Sentro Akseso Boneiru, is een samenvoeging van een aantal bestaande organisaties op Bonaire 
nl; Sentro Hubentut i Famia, Integrale Wijkontwikkeling, Maatschappelijke Ondersteuning, advies- 
en meldpunt Huiselijk Geweld en Kindermishandeling (Guiami) en het Zorg- en Veiligheidshuis. 
Akseso is een zelfstandige stichting waar alle inwoners van Bonaire terecht kunnen voor 
informatie, advies en hulp op alle leefgebieden. 
Het is de organisatie met een centrale laagdrempelige en outreachende voorportaalfunctie in de 
wijken, kinderopvang en op scholen. Hierbij wordt geïnvesteerd in de zelfregie van cliënten. We 
zijn dicht bij alle bewoners van het eiland. Er werken momenteel ruim 40 medewerkers bij Akseso 
en er zullen dit jaar een aanzienlijk aantal nieuwe medewerkers bijkomen zodat wij onze taak in 
de samenleving zo goed mogelijk kunnen uitvoeren. 
Het Team: 
Het team Advies- en Meldpunt Huiselijk Geweld en Kindermishandeling (HGKM), Guiami) bestaat 
op dit moment uit 3 meldpuntfunctionarissen en 1 teamleider. Het team omschrijft zich als flexibel 
waarbij wordt samengewerkt in de keten. De cliënten worden op een respectvolle manier 
benaderd en geholpen.. 
Functieomschrijving: 
Het Advies- en Meldpunt huiselijk geweld, kindermishandeling en ouderenmishandeling is een 
team van Akseso waar professionals en inwoners terecht kunnen voor advies en melding. Als 
meldpuntfunctionaris ben je het eerste aanspreekpunt voor de melder, onderzoek je wat er aan 
de hand is en draag je er zorg dat de hulp op maat geboden wordt. 


Tin manera un parke di bestia na Mentor. Konstante- 
mente por mira patu, pòwis i kantidat di galiña. Pre- 
sensia di e paranan aki ta hala atenshon i hopi ta es- 
nan ku ta para un ratu pa opservá i saka foto. E dianan 
akí ta mama patu ta broma ku su yunan. 


Atrakshon 
na Mentor 

KRALENDIJK – Kaya 
Kariñoso ta un kaya den 
Rincon di mas òf ménos 
500 meter di largura i ku 
apénas 20 kas na banda. Tur 
kos a kuminsá na momentu 
ku mi a mira un potrèt di un 
kas den Kaya Kariñoso riba 


Facebook. Pa mi sorpresa 
ora ku mi a wak bon, ma 
mira figura di un diabel riba 
e porta dje kas aki. Esaki a 
pone ku mi a bai informá 
ken ta biba den e kas akí na 
e momentu ei. 
A bin resultá ku ta un 


yu di Kòrsou, ku a yega di 
detené den kaso di un asesi- 
nato hopi kruel den Rincon 
Pabou. E mesun persona 
akí despues a deten’é den 
kaso di un aksidente di trá- 
fiko na Sabana di Piedra 
Krus, kaminda dos persona 
a fayesé. 


Morto misterioso 
Un dje personanan ku a 
fayesé a lanta i biba hopi 
aña den Kaya Kariñoso. 
Den un kas dilanti dje kas 
di Djabu akí a haña Tito su 
muhé, mucha yòn, miste- 
riosamente morto. Den e 
mesun kas akí Tito su ru- 
man mas grandi a muri un 
morto misterioso na edat 
hopi yòn mes. 
E kas pabou di Tito, un 
mucha muhé na edat ma- 
sha yòn mes a muri di un 
malesa hopi fèrfelu. Den 
e mesun kas akí un mucha 
hòmber na edat di 13 aña 
a fayesé den un aksidente 
di tráfiko Tras di Montaña, 
famia Janga. 
Den un kas pabou di 
esun dje Djabu, un hende 
muhé di edat basta yòn a 
muri di un malesa basta fèr- 
felu i e kas pariba di esun 
dje Djabu, un mama hopi 
yòn a muri laga su 3 yunan 
atras. 


‘Spookhuis’ 
Den e kaya akí tin un 
‘spookhuis’ tambe. Mi por 
bisa esaki, pasobra mi a 
biba den e kas akí, pero es- 
aki no ta e punto. Despues 
ku nos a sali for di e kas 
aki, e hòmber ku a bin biba 
ei nan, a bin hañ’é kologá 
den e kas. E hòmber ku a 
bin biba den e ‘spookhuis’ 
akí despues, a tira su part- 
ner den e kas i den un otro 
kaso el a tira un hòmber, pa 
despues mata un otro part- 
ner di dje i haña kastigu di 
bida largu. 
E kas pariba di e 
‘spookhuis’ mi a yega di 
tende ku a haña un dje yu 
hòmbernan hogá. Den e kas 
dilanti tabata biba un hòm- 


ber ku nan a bin haña mor- 
to na boka Playa Grandi, 
famia Janga i famia dje otro 
ku nan a haña hogá. Den 
un kas un tiki mas pariba, a 
biba e mucha hòmber ku na 
edat hopi hóben a muri den 
aksidente na Sabana Piedra 
Krus. Den e kas dilanti a 
biba un hende hòmber ku 
a muri un morto aksidentá 
hopi kruel na Aruba, famia 
Janga i den e kas pariba ta- 
bata biba DJ Dòis i nos tur 
sa kon el a muri. Promé 
ku mi lubidá, den e kas di 
Djabu a bin biba despues 
un otro yu di Kòrsou ku a 
mata mi subrino ku outo na 
Fèlt Pariba i e persona akí a 
pone yen drama mas promé 
ku a arest’é. 


E misterio di Kaya Kariñoso 
Pa: Joy Mercera 


KRALENDIJK – Den 
e periodo tras di lomba ta- 
batin vários skuter dianan 
largu mal di parker den 
besindario di un lokali- 
dat nokturno, na un sitio 
kaminda no mag parker. 
Esaki a a sòru pa molèster 
i a asta kousa situashon 
peligroso pa otro partisi- 


pantenan den tráfiko. 
KPCN ke atvertí un i 
tur ku ta hasi su mes kul- 
pabel na esaki , ku lo bai 
ku skuter mal stashoná 
warda di polis. E doño ta 
haña un prosèsferbal. Ku e 
prueba di pago di esaki e 
por buska e skuter bèk na 
warda di polis. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


AB Carrental is per direct op zoek naar een 
Algemeen medewerker automonteur techniek (45 uur) 


Over AB Carrental: 
AB Car Rental is een van de marktleiders op het gebied van 
autoverhuur op Bonaire. Al meerdan 37 jaar verhuren wij 
een grote selectie aan dive pick up trucks en sedans. 
Terondersteuning in de groei van de onderneming zijn wij op 
zoek naar een algemeenmedewerker auto techniek. 


Functie omschrijving: 
- Onderhoud en reparatie van vloot 


Functie eisen: 
- Minimaal afgeronde MBO-opleiding auto techniek 
- Minimaal 3 jaar relevante werkervaring 
- Talenkennis: Nederlands/Papiamentu/Spaans 
- In bezit van rijbewijs B 


Wat bieden wij jou? 
- Een dienstverband voor de duur van 12 maanden 
- Een afwisselende baan en een prettige werksfeer 
- Passend salaris bij de functie 


Mail dan snel jouw sollicatiebrief voorzien van C.V. vóór 1 
november 2022 naar Oscar@abcarrental.com ter 
attentie van meneer O. Martijn. Voor vragen kun je bellen 
naar+599 717-8980. Meer informatie over ons vind je op 
www.abcarrental.com 


www.ABcarrental.com 


Faizul Compagny and 
More B.V. 


ta buska 
2 sieraden-maker 


Pa mas inf. tel. 701-6505 


BESCHIKKING 


Bij beschikking van het Gerecht in Eerste Aanleg 
van Bonaire, Saba en Sint Eustatius d.d. 12 oktober 
2022 BON202200270 is 
dhr. Jose Ricardo Mercelina, geboren te Bonaire 
27 augustus 1929 onder curatele gesteld. 
Tot curator is benoemd dhr. Charles F. Mercelina 
geboren te Bonaire 20 september 1975. 


KRALENDIJK – Riba 
djamars 18 di òktober e 
‘biketeam’ di KPCN a pa- 
truyá den Centrumgebied 
i tambe na diferente bich 
en konekshon ku e barku 
krusero ku tabata den haf. 
Durante di esaki a atendé 
ku algun turista tokante nan 
komportashon di manehá. 
Durante evenementu den 


sentro di Kralendijk e ‘bike- 
team’ ta aktivo ku manten- 
shon di órden. Durante di 
Regata tras di lomba tambe 
nan tabata visibel. 
Un di e benefisio nan 
mas grandi di e ‘biketeam’ 
ta ku nan ta hopi mobil; nan 
por lora rápido i nan por 
move fásil den un multitut, 
hanchi i kaya smal. P’esei 


e ‘biketeam’ ta ideal pa pa- 
truyá durante e temporada 
di krusero òf kualke otro 
aktividat ku tin hopi hende 
riba kaya. Si algu sosodé 
nan por move lihé pa área- 
nan ku ta será òf ku ta difí- 
sil pa yega (lihé) ku outo. 
Mas aleu nan ta bon visibel 
i aksesibel. Asina polis ta 
pará mas serka di públiko. 


‘Biketeam’ di 
KPCN aktivo 


Molèster di skuter 
mal stashoná 

Pa:Rudy 
Domacassé 


Ta papiadónan di papiamentu tin palabra final kua palabra ta 
usa na papiamentu. P'esei mi no ta huzga ni stroba ningun hen- 
de di usa 'dor di' i 'rondó' pa algu ku no ta rondó (pa atverbio). 
Pero mi ta kere ku nos ku ta tradusí i ta presentá nos mes komo 
konosedó di nos idioma tin ku evitá esei. Nos mester sa e dife- 
rensia entre atverbio (bijwoord) i athetivo (bijvoeglijk naam- 
woord). Nos mester sa ku rondó ta athetivo i atverbio manera 
den e teksto aki bou. 
Nos mester sa ku konosedónan di papiamentu ku a bai promé 
ku nos a denominá e palabra 'dor di' komo un 'mònstruo' den 
papiamentu. 


‘Mòstruo’ den papiamentu 


Di e 3 kabesnan akí di artíku- 
lonan den korant, e promé 
ta un ehèmpel di bon uso di 
plural. Ta mas ku unu, pero 
e palabra 'vários' (numeral 
indefiní) su dilanti ta pone 
ku no ta pega 'nan' tras di 
tópiko. 
'Amtenarnan' den e último 


Papiamentutu 


kabes, definitivamente ta in- 
korekto. Esaki ta un eror ku ta 
mira diariamente. 
Mi no sa tur kos i ta lucha un tiki 
ku e di dos, 'reglanan'. Segun 
mi, e por ta tur dos dependé di 
e konteksto i nifikashon. Nos tin 
ku sigui studia e tópiko akí. 


Esaki ta bai bira un reto grandi pa hopi kontratista (chikitu). Mi 
ta komprondé e motibunan pa un lei asina, seguridat di hende 
ta hopi importante. 
Di otro banda mi ta mira for di tempran vários pikòp ta pasa 
buska trahadó pa hiba nan trabou. Tur tempu a tolerá esaki. 
A bira un kustumber. 
Probablemente e pikòp aki ta e úniko medio di transporte ku un 
kontratista asina tin i probablemente e pikòp ta e úniko manera 
pa e trahadó yega su trabou. 
Ta kon ta bai solushoná e problema akí. 


Kon ta bai solushoná 


Hasi bon uso di posibilidat 


Un aña konmemorativo pa 
pasado di sklabitut ta un bon 
inisiativa. Mi ta spera ku Bo- 
neiru ta bai hasi bon uso di e 
posibilidatnan ku tin. Esaki lo 
por sosodé tantu di parti di hen- 
denan individual komo di parti 
di organisashonnan eksistente. 
Ami lo preferá un union di for- 
sa kaminda mentenan kreativo, 


ekspertonan di organisashon i in- 
telektual, ta bini huntu, krea un lis- 
ta di proyekto i pone esaki den man 
di organisadónan pa pone kos kana. 
Mentenan kreativo hopi biá no ta e 
mihó organisadónan, ekspertonan 
den organisashon hopi biá no ta 
mashá kreativo i intelektualnan ta 
skondí tras di buki. 
Mi ta eksagerá kos un tiki, pero 


unu por yuda otro i yega na un 
programa interesante pa Boneiru. 
Mi sa ku esaki ta algu utópiko ku 


den e mundu individualista di 
awendia, tin poko chèns pa bira 
realidat. 

Tonchi, Velly ta hasi drùk pa 
skirbí V.G, pero wak e ei, el a 
skirbi te skirbi di mas. Segun mi 
ta ròl e ta hunga. 


Awèl sí, bula el a bula 360 palabra bai 
te na 500 algu. Ami kier sa ta gan’i 
skirbi dos bes den siman e tin. 


K R A L E N D I J K 
-Djaweps 20 di òktober 
tabata Dia di Profeshonal- 
nan riba tereno di Huben- 
tut 2022. Desde 2018 e aña 
akí tabata posibel atrobe 
pa selebrá e dia akí huntu 
i físikamente, despues di e 
periodo di corona. 
Tabata posibel tambe 
pa koleganan di Islariba 
i Hulanda sigui e konfer- 
ensia akí online. Ku e dia 
akí e direktornan di Sentro 
Akseso Boneiru, Sentro 
di Ekspertisio Enseñansa i 
Kuido, Mental Health Ca- 
ribbean, Entidat Públiko 
Boneiru, Konseho di Tu- 
tela (Voogdijraad) i Kuido 
i Hubentut ke duna e pro- 
feshonalnan riba tereno di 


hubentut oportunidat pa 
huntu ku otro profeshonal- 
nan riba tereno di hubentut 
interkambiá konosementu 
i eksperensia dentro di e 
tema: ‘Espasio, direkshon 
i realisashon ta duna Outo- 
nomia Profeshonal’. 
E mainta a konsistí di 
sera konosí, diferente pre- 
sentashon i tambe un tiki 
moveshon. E mèrdia a 
konsistí di algun tayer ku 
profeshonalnan riba tereno 
di hubentut a duna pa pro- 
feshonalnan riba tereno di 
hubentut. 
Ta bai usa e resultadonan 
di e interkambio di konose- 
mentu pa mehorashon den 
ehekushon i kolaborashon 
na benefisio di hubentut. 


Profeshonalnan Boneriano a interkambiá 
konosementu i eksperensia 

Dia 19 di òktober durante deliberashon entre sindikatonan ABVO, STrAF, ACOM 
i NAPB i e direktor di Rijksdienst Caribisch Nederland, Jan Helmond, a yega na 
un akuerdo riba un adaptashon di e kondishonnan laboral aktual. A palabrá ku 
entrante promé di yanüari 2023 tur empleado di Rijksdienst Caribisch Nederland lo 
risibí un oumento struktural di 4,75 porshento riba nan salario bruto, ku un mínimo 
di 100 dòler bruto pa luna. Riba e potrèt negoshadónan di sindikatonan i dunadó 
di trabou. 


KRALENDIJK- 
Dja- 
mars 18 di òktober último, 
Sandrine Vaseur-Lepelaars, 
a risibí su diploma na Uni- 
versidat di Utrecht, despues 
ku el terminá su Estudio di 
Masters den Lei Públiko In- 
ternashonal. 
Sandrine ta yu di e ko- 


nosido Gino Lepelaars i 
Sandra Lepelaars-Evertsz 
di e bario di Nort’i Saliña/ 
Kunuku Bieu. Despues di a 
terminá su estudio di Bach- 
elors den lei aña pasá na 
Den Haag, Sandrine a opta 
pa sigui ku e Estudio Mas- 
ters na Utrecht. 


Den ún aña el a logra 
esaki. E ta kontentu di por a 
saka kara di su bario, komo 
un Norteña ku un estudio 
grandi asin’aki. Sandrine 
ta haña felisitashon di su 
esposo Timothy, mayornan, 
suegronan, rumannan, i tur 
demas famia i amigunan. 


Den Lei Públiko Internashonal: 
Norteña ta fi nalisá 
Estudio Master 


KRALENDIJK – Den 
oranan di mardugá di djára- 
son 19 di òktober a de- 
tené un hòmber di inisial 
H.R.H.C. di 39 aña na Kaya 
Sonmontuno en konekshon 
ku manehá bou di infl uen- 
sia. A para e sospechoso 
despues ku a mir’e ta kore 
zeilu riba kaminda. E sos- 


pechoso no kier a kolaborá 
pa hasi e tèst di rosea. A 
bai kuné warda di polis ka- 
minda a hasi un análisis di 
rosea. 
En konekshon ku resul- 
tado di esaki e sospechoso 
a haña prohi-bishon di 11 
ora pa manehá i a kita su 
reibeweis. 


Akuerdo ahuste kondishonnan laboral 


KRALENDIJK 
-- 
Tante Chela Evertsz, e 
shon hopi konosí na ra- 
dio tur djadumingu main- 
ta, huntu ku su kolega 
Giovanni Mercera. 
Durante un aktividat 
organisá pa Live 99.9 FM, 
Chela, tin un grupo di hen- 
de ku el a sinta kuné. Ta 
un kustumber, mesun hen- 
denan ta sinta na e mesa, 
ya dos biá durante 2022. 
E grupo ta identifi ká nan 
mes komo grupo Tuche. 
Ta algun persona ku gusta 
alegria i momentu nan uní, 
ta harimentu tin. Pa e mo- 
tibu ei nan ta uni. 


Algun luna pasá, Tante 
Chela a ofresé Tio Ibi pasa 
na su kas pa tuma tuche, 
pero tio pa un òf otro mo- 
tibu no a presentá. 
Tante Chela, a keda 
poko desapuntá. Tio Ibi, 
tambe ta un di e miem- 
bronan di grupo Tuche. 
Último enkuentro di e 
grupo, Tante Chela a ofre- 
sé algu na tur ku ta forma 
parti di e grupo. El a pri- 
mintí i kumpli. Pa e mo- 
tibu aki Fittipaldi, un di 
e miembronan di grupo 
a pasa tuma su pasaboka. 
"Tremendo e pasaboka 
tabata",segun Fittipaldi. 


Tante Chela di grupo 
Tuche 


Buracheria ta kondusí 
na detenshon 


12 
Djabièrnè 21 òktober 2022 


Wak pa mas informashon tokante di prevenshon di kòrtsluiting riba 
www.rijksdienstcn.com 


Prevení kandela kousá pa kòrtsluiting 
Kandela kousá pa kòrtsluiting por sosodé pa motibu di uso inkorekto 
di aparato eléktriko òf pa e manera insigur ku ta konektá e aparato. 
Afortunadamente por prevení e rísiko di kandela pa motibu di kòrtsluiting 
mas tantu posibel si tuma e medidanan adekuá. 


Bo tabata sa ku; 


• waya di koriente por kousa kòrtsluiting i kandela si e kapa di isolashon di e waya daña? 


• waya di koriente por daña si nan ta pasa bou di tapeit òf porta? 


• por ta peligroso pa laga aparato eléktriko pa largu tempu sendé innesesariamente? 


• kòrtsluiting por sosodé si bo pone muchu hopi aparato riba e mesun grupo di koriente? 


• bo por limitá e rísiko di kòrtsluiting si bo mantené aparato elektróniko limpi? 


KRALENDIJK- Ter- 
rence de Jong, direktor di 
Instituto di Deporte Boneri- 
ano (INDEBON), e siman 
aki a presentá un aktivi- 
dat grandi di deporte ku ta 
bai tin dia 27 di novèmber 
awor. 
INDEBON ta bai or- 
ganisá algun aktividat di 
deporte, huntu ku otro or- 
ganisashon. Esaki ta den 
kuadro di nan selebrashon 
di 40 aña di eksistensia. 
“Nos ta spera mas tantu 
hende posibel partisipá na e 
aktividat grandi aki. Nos ke 
pa mas organisashon traha 
huntu ku nos, organisá mas 
aktividat di deporte", segun 
de Jongh. 


Pa grandi i chikí 
“Nos ta bai tin un pro- 
grama pa grandi i chikitu. 
Huntu ku Terrence de Jong, 
nos ta organisá algun de- 
porte. Por papia di un triat- 
lòn, pero no ta bai tin lan- 
damentu”, Chio Semeleer, 
kordinadó di INDEBON ta 
splika. 
“E ta tuma lugá riba 27 
di Novèmber, 3 den 1. Tur 
kos ta kuminsá mitar di 
shete na Jossy Boekhoudt 
Ball Park. Kada 5 minüt, ta 
sigui ku un otro. Ta trata di 
kanamentu, korementu na 
pia i korementu di baiskel. 
Final ta na Ocean Oasis.” 
E aktividat di deporte ta 
grátis. Durante e ruta ta bai 
tin diferente oportunidat pa 


gana premio. Dia 23 i 24 
por inskribí na INDEBON 
pa partisipá. Esaki ta posi- 
bel entre 6or pa 8or di ano- 
chi. Pia pia Kunuku Bieu, 
Extreme bike i COMCA- 
BON ta esnan ku ta yuda 
INDEBON hasi e aktividat 
posibel.” 
“Nos di ‘Pia Pia Kunuku 


Bieu’, ta gradisí INDEBON 
pa invitá nos pa motivá e 
hendenan pa partisipá. Tur 
grupo ku ta kana, bin par- 
tisipá na e kaminata na e 
magno evento otro luna”, 
Shanine Frans ta bisa. 
Virgilio Batista di ‘Ex- 
treme Bike’, tambe a pidi 
tur koredónan di baiskel pa 


inskribí i partisipá. “Des- 
pues di un tempu ketu debí 
na e asuntu di covid-19, ban 
atrobe inskribí pa nos move 
i tene kurpa den kondishon 
dia 27 di novèmber. E ak- 
tividat ta bon pa nos salú i 
ban huntu pa Like.” Wal- 
ther Conquet di COMCA- 
BON ta bisa. 


Pa algun tempu kaba tin algun saka yená ku santu 
poné na Aeropuerto Flamingo. Motibu ku a pone e 
sakunan akí ta probablemente pa awa no pasa i dren- 
ta e ediﬁ sio. Pero e sakunan tei ketu bai i sin ningun 
indikashon ku tin opstákulo den kaminda. Hende por 
kana trompeká den e sakunan akí i hasi daño na su 
kurpa. 


Pone opstákulo sin 
indikashon 


Aktividat grandi di INDEBON 


Djabièrnè 21 òktober 2022 
13 


KRALENDIJK -- Re- 
sientemente un grupo di 
hóben a sambuyá i saka su- 
shi for di fondo di laman. 
Nan meta ta pa tene nos 
dushi Boneiru limpi. Spe- 
sialmente despues di e ak- 
tividat ku tabatin dianan di 
Regatta. 
Ta hopi boto i hende 
tabata move den bahia di 
Kralendijk, tambe e aktivi- 
dat ku a karga e nòmber ile- 


gal, nan a disidí pa hasi un 
limpiesa. 
Ta trata di Maurison i 
Darwin ku a bin ku e plan 
pa landa i hasi limpi na e 
área. Nos a traha un poster i 
a invitá hopi hende na e si- 
tio, pero ta algun persona a 
presentá pa ehersé e trabou. 
Esaki ta duna bon bista ku 
hopi hende gusta fiesta, 
pero momentu pa duna un 
man pa limpiesa, poko hen- 


de a akudí. 
E hóbennan a risibí yu- 
dansa di Jong Bonaire i 
amigunan. E trabou pa saka 
sushi for di fondo di laman 
a dura masoménos 2 ora. 
Diesdos hende a tuma parti 
na e limpiesa. Nan ta yama 
danki na Jong Bonaire i 
na tur esnan ku a duna un 
man pa hasi e área banda 
di Karel’s Beach Bar i be- 
sindario limpi. 


Hóbennan a piki sushi 
den laman 

KRALENDIJK – Bo- 
neiru no solamente tin pal’i 
mangel na Lac òf rònt di 
Pekelmeer. Tin tambe un 
mondi chikitu na Lagun, na 
e kosta pariba. E palunan di 
mangel den e área akí real- 


mente ta den mal estado. 
E ta tambe un área afektá 
pa sargassum. Boluntario 
Artie regularmente ta lim- 
pia e bich. 
Josien, studiante na Uni- 
versidat di Wageningen, 


Entre polushon tin 
resiliensia 


a djòin Artie luna pasá i a 
kompartí algun foto. El a 
bisa: “Ta un shòk pa mira 
tur sushedat ku tin, pero mi 
ta kontentu pa mi tambe de- 
diká tempu pa limpia den e 


área di pal’i mangel na La- 
gun. Ta hopi importante pa 
mira ku ainda tin speransa, 
tin mata ta saliendo. 
Foto kortesia di: 
Josien Hendricksen 

Sakramentu di boutismo 


Hesus a bisa su Apóstolnan: 


“Bai pues i hasi tur pueblo bira mi disipel; 
batisá nan na Nòmber di Tata, di Yu i di Spiritu Santu, 
i sine nan warda tur loke Mi a manda boso” (Mateo 
28,19-20). 


Asina Hesus mes a mustra nos kon nos por bira Kristian, 
esta ‘di Kristu’. Boutismo ta duna hende un bida nobo; e ta 
un nasementu nobo, pa kual nos ta bira di Kristu, Yu di Dios 
i miembro di Iglesia, e Pueblo nobo di Dios. 


Fe to nesesario. Pa medio di Boutismo nos ta bira liber di 
piká i nos ta haña entrada den Reino di Dios. Hesus a bisa: 


“Si un hende no nase di awa i di Spiritu Santu, 
e no por drenta Reino di Dios”(Huan 3,5). 


Ora di Boutismo saserdote ta usa awa i ta bisa e palabranan: 
“Mi ta batisábo 
na Nòmber di Tata, di Yu i di Spiritu Santu”. 


Esaki ta mustra ku for di e momentu ei nos ta purifiká i nos ta 
pertenesé na Santísima Trinidat. Nos ta risibí don di fe, sper- 
ansa i karidat. 


Mayornan, padrino- i madrinanan, huntu ku Pastor i komuni- 
dat ku ta presente, 
mester ta hende ku fe i 
amor pa otro. 
P’esei mes ta nesesa- 
rio ku , pa batisá un 
mucha chikitu, su may- 
ornan, padrino- i mad- 
rina ta hende ku fe i ku 
nan sa kiko Dios i Ig- 
lesia ta spera di nan. 
Nan mester primintí di 
guia nan yu riba kamin- 
da di bida kristian to 
ora e yu por biba su fe 
for di su propio kon- 
vikshon. 


Sùr M. Berchmans 


60 aña di Konsilio Vatikano II 


Dia 11 di òktober 1962, 
papa san Huan XXIII a kam- 
bia historia di Iglesia katóliko. 
E Konsilio Vatikano II a abri 
su portanan pa un era nobo. 


Ta korespondé na Huan 
XXIII e mérito di a konvoká e 
Konsilio Ekuméniko Vatikano 
II, aunke su realisashon i felis 
término a toka na papa Pablo 
VI. Di papa Huan nan ta bisa 
ku el a abri e bentananan di Ig- 
lesia pa respirá airu fresku, pero 
ku loke a drenta tabata un tor- 
menta. Bèrdat ta ku a supla e 
aire nobo fuerte di e Spiritu i 
ku, despues di mas di mei sig- 
lo, ta sigui vitalisando Iglesia i 
ta lag’é floresé. 


– Un Konsilio Ekuméniko 
no ta kualkier kos, i ménos mei 
mei di e «Guera Friu»; di e 


dékada di e revolushon sek- 
sual, hippies, antikonsepti- 
vo… 


En efekto, realisashon di 
un Konsilio Ekuméniko ta 
kos serio. Ta lo ménos ku por 
bisa. Di e Konsilio di Trento 
(1563) pa Vatikano I (1870) 
a transkurí mas di 300 aña i 
esaki a keda suspendé dor di 
okupashon di Roma pa e for- 
sanan di e reino di Italia. Papa 
Huan XXIII a deklar’é klou- 
surá na 1959. Asina a abri un 
kaminda pa un Konsilio 
nobo, pero konvoká mas di 
dos mil obispu plamá den 
mundu den tempunan di e 
«Guera Friu», tabata kos pa 
pensa. 


– Ya tabatin algun ante- 
sedente òf tabata únikamente 
kuestion di papa Huan? 


Algun spiritu intrankil ya 
tabata papia di e posibilidat i 
inkluso di e nesesidat di un 
asamblea konsiliar, manera 
tabata e kaso di e pader he- 
suita Ricardo Lombardi, gran 
predikador i amigu personal 
di papa Pío XII. 


Papa Pacelli tabatin gana 
di konvoká un Konsilio. E di 
dos Guera Mundial i despues 
e «Guera Friu» no a permitié; 
pero el a pone e basenan ku 
su enseñansanan i e refor- 
manan: e reforma di Triduo 
Paskual tokante Liturgia, su 
Magisterio tokante e Palabra 
di Dios tokante Sagrada 
Skritura, e Mystici Corporis 
tokante Iglesia, e diálogo ku 
mundu i su mensahenan di 
pas. 


– Sin embargo, e figura di 


e «papa bon» e ta bira mas 
grandi, no ta asina? 


E ambiente tabata di ekspe- 
ktativa , pero ningun hende a 
tribi di komprometé su mes ku 
un empresa asina riská. Mester 
di e forsa i poder di e Spiritu 
ku ta sostené i ta guia Iglesia. E 
hende indiká tabata yama 
Huan; pero e manera kon i e 
lugá kaminda el a hasié a kousa 
konfushon, pero a lanta sper- 
ansa. 


Durante un bishita realisá na 
e Basílika de San Pablo, en 
Roma, despues di un katisashi 
na e pueblo, papa Huan XXIII 
a dirigí su mes na e kardinalnan 
i a splika nan di manera kòrtiku 
e situashon mundial i loke tabata 
spera di Iglesia. 


El a hasi e konfeshon akí: 
«Den kurason di e humilde 
saserdote akí, ken un manifi- 
esto inspirashon di e divino 
providensia a kondusí, apesar 
di su indignidat, na altura di e 
Sumo Pontifikado, ku resolus- 
hon humilde i desidido mester 
a hasi na boso un proposishon: 
Un Konsilio Ekuméniko pa e 
Iglesia universal». Asina kla, 
asina simpel i asina kompro- 
meté. 


Morto ònferwagt di papa 
Huan XXIII a konmové mun- 
du i, den e plan di Providensia, 
a konsedé na papa Pablo VI e 
kontinuashon i konklushon felis 
di e Magno 
Asamblea Ekle- 
sial. 


– Kon e kon- 
silio a yega na 
nos i kua frutan- 
an el a duna den 


nos kontinente? 


E konsilio a yega Améri- 
ka Latino via di un «adaptas- 
hon» prudente i genial me- 
diante e Asambleanan Ekle- 
sial di e Episkopado Lati- 
noamerikano –preludio di e 
Sínodo aktual– selebrá na 
Medellín, na Puebla, na San- 
to Domingo i na Aparecida, 
kua su redaktor final, kardi- 
nal Jorge Mario Bergoglio, lo 
a ser elegí papa Francisco, 
pa publiká su rikesa den e 
Iglesia Universal. 


Kiko a keda di e Konsil- 
io Vatikano II? 


E enseñansa sentral di e 
Konsilio ta konsentrá den 
kuater Konstitushon ku por 
ser resumí asin’aki: Iglesia di 
Kristu (Lumen Gentium), 
skucha fielmente e Palabra di 
Dios (Dei Verbum), selebrá 
e misterionan di Kristu pa 
Gloria di Dios (Sacrosanc- 
tum Concilium), pa Sal- 
bashon di Mundu (Gaudi- 
um et Spes). 


A surgi tres Deklarashon, 
nuebe Dekreto; i, despues, 
segun deseonan di e mesun 
Konsilio, e reforma di Kódi- 
go di Derecho Kanóniko i 
Katisashi di Iglesia Katóli- 
ko. Henter un rikesa ku kua 
Spiritu Santu a dòrna e Es- 
posa di Kristu, santa Iglesia. 


pader Ricardo Lombardi, papa Pablo VI papa san Huan XXIII 

SABA/STATIA 
– 
Parse ku Gabinete ainda 
no a yega na un desishon 
pa hasi konekshon aéreo 
pagabel entre St. Eusta- 
tius i Saba i visa vèrsa 
pa medio di un supsidio. 


Atrobe investigashon 
Buelo pagabel Isla Riba 


Ounke ku tin stapel di 
rapòrt i konseho, ainda ta 
hasiendo 
investigashon 
na nòmber di ministerio 
di infrastruktura i maneho 
di awa. 
Esaki a sali na kla for 


di kontesta di Sekreta- 
rio di Estado pa rela- 
shon di Reino, Alexan- 
dra van Huffelen, riba 
pregunta di miembro 
di Tweede Kamer, Joba 
van den Berg. 


SABA – Hopi persona 
na Saba ta konfrontá difi- 
kultat ku presupuesto den e 
tempunan difísil akí kamin- 
da preis ta subiendo, òf tin 
problema pa haña balansa 
entre e frustrashon di biba 
di keda paga i sigui paga. 
E realidat akí di hopi 
hende na Saba lo ta e fokùs 
di un kurso di presupuesto 
ku Entidat Públiko Saba ta 
tene djaluna 24 i djabièrnè 
28 di òktober, proveé pa 
National Institute for Fam- 
ily Finance Information 


Kurso di presupuesto 


(Nibud), di Hulanda. 
Durante e kurso parti- 
sipantenan lo siña tokante 
sobrebibí den e situashon di 
preshon finansiero presente 
ku preis haltu, siña kon pa 
hasi eskoho basá riba un 
propio realidat finansiero 
spesífiko, siña kon pa dil ku 
plaka riba un base diario i 
planiá pa dilanti. 
E kurso ta destiná pa 
empleadonan ku ta haña 
nan mes den difikultat pa 
mantené nan finansa riba 
awa ku e kosto di bida hal- 


tu, oumento di inflashon, 
sirkunstansia personal difí- 
sil, preshon i otro situashon 
di strès. 
Ophetivo di e kurso ta 
pa aportá i motivá e grupo 


destiná pa haña grep riba 
nan plaka, pa evitá mas po- 
bresa i debe. 
E treiner di Nibud lo 
ofresé e partisipantenan 
tambe puntonan pa man- 


tené entrada den balansa i 
dor di usa kasonan di ehèm- 
pel ku no ta direktamente 
aplikabel pa nan situashon 
personal, pero pa hasi simi- 
laridat bunita. 


SABA – Miéntras ku 
trabou di preparashon pa 
e proyekto di haf nobo na 
Black Rocks ta kontinuá, a 
anunsiá ku e promé fase di 
renobashon di e waf eksi- 
stente na Fort Bay lo ku- 


Trabou preparashon haf nobo ta kontinuá 


minsá yanüari 2023. Una 
bes ku konstruí e haf nobo 
na Black Rocks, Fort Bay 
lo keda pa uso di waf di 
karga. Parti di e proyekto 
kompleto ta renobashon 
i reparashon di e fasilidat 


eksistente di e waf na Fort 
Bay. E trabounan ta planiá 
pa kuminsá yanüari. Lo 
konsultá partnernan di haf 
adelantá pa sigurá bon uso 
di e haf durante ehekushon 
di e trabounan. 

HULANDA 


HULANDA – Djaweps 
31 
di 
desèmber 
2020 
un eksploshon a sagudí 
Aïdaplein na Ridderhof 


Trahadó di bòm peligroso no ta haña kastigu 


na Alphen. Den un aparta- 
mentu riba e promé piso un 
bòm a eksplotá, trahá dor di 
vürwèrk. Kontra e dos sos- 


pechosonan dos siman pasá 
a eksigí kastigu di prizòn. 
Djárason 5 di òktober e 
dos sospechosonan, Frans 
van V. di 40 aña i Kevin van 
V. di 36 aña, tabata dilanti 
Hues. Frans pa simannan 
ya tabata trahando e bòm 
di pipa ku kobra, nitrato, 
puiru i un pipa di heru, el a 
konta. Frans tabata di bishi- 
ta serka Kevin momentu ku 
algu a bai robes. E tabata ke 
a sera e pipa ku un bala di 
gòlf, pero e momentu ei e 
eksploshon a tuma lugá. 
Kevin a laga sa ku e no 
tin nada di aber di loke su 
amigu tabata hasiendo den 


kushina. El a pensa ku su 
amigu tabata drechando 
kuminda. 
Primeramente Frans a 
indiká ku su amigu en re- 
alidat no sa di nada, pero 
despues el a konta ku Kev- 
in a dun’é outorisashon pa 
traha e bòm den su kas. 


Veredikto 
Ministerio Públiko a pidi 
kastigu di prizòn pa e duo. 
Esaki pasobra e dos sos- 
pechosonan ta traha huntu 
riba e bòm ku tabata pelig- 
roso. Trahadó di e bòm du- 
rante e eksploshon a pèrdè 
su man i a risibí hopi her- 


ida di kemadura. Durante 
tratamentu di e kaso e abo- 
gado a laga sa ku Frans ta 
e úniko kulpabel, tabata su 
plan. Kevin seguidamente 
a pèrdè su kosnan i kas i 
dor di esei a bira depresivo. 
Ministerio Públiko a pidi 
240 ora di trabou boluntar- 
io i kastigu di prizòn di un 
aña kondishonal pa Frans. 
Hues a redusí e kastigu debí 
na e echo ku e sospechoso a 
pèrdè su man robes. 
Kevin, doño di e kas, a 
haña apsolushon. No ta- 
batin sufisiente prueba ku 
e duo a traha huntu riba e 
bòm. 


HULANDA – Djárason 
mainta un insidente a tuma 
lugá na Alphen aan den 
Rijn. E insidente a kondusí 
na un kas na Groenoord. 
Den e kas polis a topa ku 
un muhé di 52 aña morto. 
Parse ku el a muri dor di 
krímen. 
Esaki polis a konfirmá 
despues di investigashon. 


Muhé ta muri dor di krímen 


Djárason mainta hopi 
servisio di yudansa tabata 
presente na Groenoord, bou 
di kua helikòpter di trouma. 
Anteriormente ya tabata 
evidente ku e agentenan a 
detené dos sospechoso. 
Ta trata di un hòmber 
di 30 aña bruá ku a detené 
pafó di e kas i un hòmber 
di 23 aña ku a detené den 


e kas. 
Reshèrshe a investigá 
embolbimentu di ámbos 
sospechoso pa morto di e 
muhé. 
Henter 
dia 
investi- 
gadónan forénsiko tabata 
atendiendo 
ku 
investi- 
gashon den e rònt di e kas. 
Loke a sosodé mas aleu, 
ainda no ta konosí. 


HULANDA – Djára- 
son 19 di òktober e korpo- 
rashon di kas, Woonforte, a 
risibí notifikashon tokante 
un kaso di estafa serka un 
habitante di un kas di e kor- 
porashon. 
Djárason 
mèrdia 
un 
hòmber a presentá na e ha- 
bitante di e kas di Woon- 
forte. E hòmber, kende ta- 
bata bistí un bachi ku logo 
di Woonforte, a duna di 
konosé ku e mester hasi si- 


Estafadó ta pasa komo 
trahadó di Woonforte 


erto trabou di reparashon. 
Sinembargo e no por e 
identifiká su mes. 
Pidi semper pa identi- 
fikashon. Tur persona ku 
ta traha pa Woonforte i tin 
kontakto ku e hürdónan, tin 
pas di identifikashon, segun 
Woonforte. 
Delantá e hürdó ta haña 
un karta momentu ku man- 
tenshon mester tuma lugá. 
Pa esaki e trahadó mester 
identifiká su mes. 


HULANDES – Un fil- 
mashon den kua ta mira ku 
un shofùr ta kologá for di 
bentana di un trùk di karga 
ku tabata koriendo, a kou- 
sa konsternashon djamars 
riba media sosial. E hòm- 
ber tabata tene su mannan 
pafó di bentana i tabata 
hasi moveshon di mastur- 
bashon. E shofùr a pèrdè 
su trabou. 
Direktor 
di 
e 
em- 
presa VSDV, Rober van 
Straalen, ta konfirmá na 
NU.nl ku ta un filmashon 
real. Mas ku 100 mil biá 
a mira e filmashon riba 
Dumpert. 
E shofùr ku por mira 
riba e filmashon,tabatin 
kuater aña den servisio. 
E insidente a tuma lugá 
djaluna anochi riba A7, 
serka di e doblada pa 
Zaandijk. 
Segun Van Straalenun, 


Shofùr retirá despues di masturbá for di bentana 


amigu di e shofùr ku tabata 
kore den un outo banda di 
e trùk di karga, a hasi e fil- 
mashon. E shofùr a sinti e 
nesesidat pa kologá for di 
bentana i hasi moveshon 
indesente pa film’é, segun 
e direktor. 
Durante e filmashon, e 
hòmber no tabatin man na 
stür. Tabatin un alumno 
shofùr ku a tuma stür, e 
bosero di VSDV ta splika. 
Pero no tin nesesidat di nin- 


gun splikashon di ningun 
manera pa tolerá e tipo di 
situashonnan asina. Ta un 
aktitut sumamente pelig- 
roso loke el a hasi. 
Te asina leu ku Van 
Straalen sa, e hòmber 
realmente no a masturbá. 
Asina ku VSDV a haña 
e filmashon bou di su 
wowo, a pidi e hòmber pa 
bini kantor. 
Nos a hasi e úniko paso 
korekto. 

ORANJESTAD -- Di- 
aranson den oranan di 
mainta polis y ambulance 
a bay un accidente ariba e 
caminda di Sero Patrishi. 
E accidente a sosode ari- 
ba e crusada Sero Patrishi 
cu ta bay pa San Barbola. 
Den e accidente aki un 
dama a resulta levemente 
herida y pa e motibo aki 
mester a ricibi atencion 


Un dama herida den accidente na Sero Patrishi 


medico. 
Polis di trafico na su 
yegada ta topa cu un Suzuki 
Alto y un Ford Focus, ariba 
e crusada di Sero Patrishi 
pa San Barbola. 
Lo tawata trata di un 
caso di no dunamento di 
preferencia. 
Paramediconan a duna 
e asistencia necesario na e 
dama herida. 


ORANJESTAD - Si- 
man pasa Association of the 
Consular Corps of Aruba 
(ACCA) a reuni cu Prome 
Minister di Aruba Evelyn 
Wever - Croes. 
Motibo di e reunion ta- 
bata pa sondea con por 
trece mihor cooperacion y 
union entre Pais Aruba y e 
consuladonan di diferente 
pais, aki na Aruba. 


Durante encuentro cu ACCA a trata 
Con Aruba por mehora cooperacion cu consuladonan 


E organisacion ACCA ta 
consisti di 30 diferente pais 
y di esaki 24 pais ta miem- 
bro na Aruba. e cuerpo con- 
sular tin e vision pa traha 
hunto cu Gobierno di Aruba 
pa garantisa seguridad y bi- 
enestar di un y tur cu ta biba 
na Aruba. Door di traha 
hunto cu representantenan 
di paisnan cu ta miembro di 
ACCA y Gobierno di Aru- 


ba. Nan mision ta pa brinda 
na ciudadanonan integra- 
cion positivo na bienestar 
di Aruba. Den cuadro di 
esaki, e organisacion a pre- 
senta algun reto na Prome 
Minister Wever - Croes, 
cu ta dificulta e mision y 
locual cu por haci tambe pa 
mehora e situacion. 
Algun di e puntonan 
cu a wordo treci dilanti 


ta necesidad pa mehora e 
liña di comunicacion cu 
departamentonan 
guber- 
namental, respet pa e car- 
net consular, mihor trato 
na embahadornan y me- 
horacion den procedura na 
aeropuerto. Prome Minis- 
ter a gradici e organisacion 
pa e encuentro, y pa a ex- 
presa nan deseo y esfuerso 
pa traha hunto na mihor 


union den cuadro di Aruba 
su recuperacion. Di parti di 
Gobierno di Aruba, lo bay 
traha riba un comision cu ta 
consisti di representante di 
cada Minister, pa yuda crea 
mas cooperacion entre e 
diferente departamentonan 
concerni. 
E tabata un bon reunion, 
Premier Wever - Croes a 
expresa. 

ORANJESTAD - 18 
di October ta “Dia Nacio- 
nal contra Traficacion di 
Hende”, un dia cu tur aña 
ta para keto na e fecha y 
asina contribui na consci- 
entisacion di nos comuni- 
dad encuanto di e topico di 
traficacion y contrabanda di 
hende. Conoci tambe como 
sclavitud moderno, trafica- 
cion di hende ta un delito 
contra derechonan huma- 
no y ta responsabilidad di 
nos tur pa combatie. Den 
cuadro di esaki a haci uzo 
di e oportunidad tambe pa 
anuncia inicio di ‘lespak- 
ket’ tocante traficacion di 
hende pa scolnan secundar- 
io. 
Diamars a tuma luga 
tambe un evento impor- 
tante en conexion na e dia 
akin a unda cu Prome Min- 
ister a duna un discurso en- 
fatisando e importancia pa 
cooperacion y colaboracion 
den lucha contra traficacion 
y contrabando di hende. 
Anualmente rond mun- 
do, miles di hende muhe, 
hende homber y muchanan 
ta bira victima di trafica- 
donan. Den mayoria caso, 
e victima di traficacion ta 
wordo isola socialmente, 
separa for di su famia y /of 
amistadnan, haciendo nan 
vulnerabel na abuso. Como 
Gobierno responsabel di un 
pais, no por laga e fecha aki 


CMAA ta inicia cu proyecto piloto na scolnan 
Conscientisacion hobennan tocante traficacion di hende 


pasa sin trece atencion un 
biaha mas na e topico aki. 
Aña pasa na Mei, hunto 
cu ex minister di Husticia, 
a lansa e campaña di con- 
scientisacion 
“Habri 
bo 
Wowo”. Un campaña im- 
portante, pasobra ta trata 
aki di abuso di hende y 
nos mester purba evita cu 
esaki ta pasa sea cu nos 
hendenan of cu migrant- 
enan, door di nos mes hen- 
denan of door di otronan, 
bibando aki of residencia 
na otro pais. Ademas di e 
aspecto huridico/legal, esta 
castigo di prison, multa etc, 
e impacto di traficacion y/ 
of contrabando di hende, 
ta grandi pa famia, amis- 
tad y /of conocirnan pero 
tambe riba nos pais, Aru- 
ba. E posibel efectonan cu 
esaki por tin riba entre otro 
tereno laboral, educacion, 
infrastructura, salubridad y 
tambe riba e imagen di nos 
pais den exterior. E posibel 
gastonan cu tur esaki lo por 
trece cu ne, ta algo cu na fi- 
nal, nos tur lo tin cu carga. 
Na e ocasion Prome 
Minister Wever - Croes 
a anuncia lansamento di 
e lespakket huntu cu tres 
scol secundario cualnan a 
forma parti di e “baseline 
study” cu Cruz Cora Aruba 
y CMMA a conduci algun 
tempo pasa. Meta di e es- 
tudio aki tabata pa haya 


sa e nivel di conocemento 
encuanto di traficacion y 
contrabando di hende (aki 
na Aruba) y den ki manera 
lo por aumenta nan conoce- 
mento y conscientisacion 
riba e topico aki. 
Den acuerdo cu direc- 


tiva di e scolnan SKOA, 
SEPB y SOAZA, e scolnan 
aki lo fungi como proyecto 
piloto pa e introduccion di e 
lespakket. 
Basa riba resultado, lo 
acerca e otro directiva di 
otro scolnan secundario cu 


e peticion pa nan imple- 
menta e lespakket aki tam- 
be. 
Un danki grandi na tur e 
directivanan di scol pa nan 
cooperacion y colaboracion 
den lucha contra traficacion 
y contrabando di hende. 

WILLEMSTAD 
– 
Gobièrnu ta aserká ‘Stich- 
ting 
Overheidsaccoun- 
tantsbureau’ (SOAB) pa 
hasi un evaluashon di e 
trayekto ku a kana pa yega 
na e Emblema – konsepto 
ku públiko a skohé. Pa 
lokual ta trata e parti legal 
di derechonan di outor ta 
aserká un eksperto pa duna 
konseho. 
Esaki ta un palabrashon 
konkreto 
ku 
Minister 
Sithree 
van 
Heydoorn 
i 
Komishon 
Emblema 
Nashonal Kòrsou a hasi 
pa trese klaridat. E pa- 
labrashon aki a tuma lugá 
durante un reunion ku a 
tuma lugá djaluna, 17 di 
òktober 2022. 
E minister a evaluá i 
dialogá ku e miembronan 
di e komishon riba dife- 
rente temanan relevante ku 
ta di importansia pa ku e 
konsepto ku a keda skohé 
komo esun ganadó. Tambe 
a pone énfasis riba e echo 


Evaluashon trayekto 
emblema 


ku e trayekto aki tabata unu 
kaminda pueblo den e fase 
aki por a partisipá i a skohe 
esun ganadó. 
Tarea di e komishon ta- 
bata pa krea regla i kriteria 
pa tur persona por partisipá. 
Tambe e komishon tabatin 
komo tarea pa selektá un 
máksimo di 10 finalista for 
di e 205 diseñonan ku e 
partisipantenan a entregá. 
Despues komunidat a haña 
oportunidat pa vota pa nan 
emblema faborito. Na final 
e komishon a konsehá Kon- 
seho di Minister pa skohé 
esun ku a haña mas voto di 
públiko. 
E eskoho aki kual a keda 
presentá na públiko 10- 
10-22 lo tin ku bai siguí 
e trayekto tradishonal pa 
wòrdu formalisá. 
Pa klaridat ta bon pa 
bisa ku e desishon pa inisiá 
e trayekto aki a tuma lugá 
na desèmber 2020. Den un 
trayekto di solisitut públiko 
ku a tuma lugá na febrüari 


2021 a skohe 5 siudadano 
(tuma nota di e LB i MB 
athunto), pa forma parti 
di e komishon ku mester a 
kanalisá e trayekto pa yega 
na un emblema. E mesun 
5 siudadanonan aki a keda 
forma parti di e komishon 
te ku dia ku e konsepto a 
keda presentá na públiko 
Despues di a reuní ku 
miembronan di e komi- 
shon e minister a informá e 


señora ku a gana e premio. 
Asina e señora a keda infor- 
má ku huntu ta bai hasi un 
evaluashon den kuadro di 
e proseso ku e komishon a 
kana durante di e trayekto. 
E tarea prinsipal pa un eva- 
luashon, pa trese klaridat i 
transparensia. Den esaki ta 
bai wak si tin violashon di 
kualkier kriterio ku partisi- 
pantenan mester a tene nan 
mes na dje, si tabatin vio- 


lashon di derechi di outor 
i si a privilegiá un òf mas 
partisipante den e trayekto 
aki. Gobièrnu ta informá 
ku riba un término korto 
por dispone di resultado di 
e evaluashon SOAB i lo 
publiká esaki. Gobièrnu lo 
no ta duna mas deklarashon 
tokante e trayekto di Em- 
blema te na momentu ku 
publiká resultado di e eva- 
luashon. 


WILLEMSTAD– Min- 
ister Charles Cooper huntu 
ku Servisio pa Obra Pú- 
bliko (OW) ta informá 
ku entrante 24 di òktober 
próksimo, 
trabounan 
di 
mantenshon ta bai kuminsá 
riba Kaminda Helmin Mag- 
no Wiels Boulevard for di 
Rotònde Parasassa te ku 
Yotin Kòrtá. 
Debi na mal estado di 
e kaminda aki, OW ta bai 
hasi trabounan di manten- 
shon riba e karetera. Esaki 
ta forma parti di e proyekto 
‘Life Extension’ ku Minis- 
ter Cooper a anunsiá. 
E trabounan aki ta partí 


Trabounan di mantenshon Helmin Wiels 
Blv a kuminsá 
den 2 fase via na banda 
robes 
(‘linkerrijstrook’), 
via na banda drechi (‘rech- 
terrijstrook’). 
Lo kuminsá traha riba 
e via na banda robes, pa 
despues sigui ku esun na 
banda drechi. 
E trabou aki ta konsistí 
di raspa i kita asfalt bieu, i 
pone un kapa di asfalt nobo. 
Kontratista Aliansa ta 
enkargá ku ehekushon di 
e trabou aki i lo tin un du- 
rashon 
di 
aproksimada- 
mente 1 luna. 
Orarionan di trabou lo ta 
di 7or di mainta pa 4or di 
atardi. 


Tráfiko ku ta bini for di 
Yotin Kòrtá pa bai direk- 
shon di e Rotònde na Para- 
sassa lo keda aksesibel. 


Tráfiko ku ta bini di e 
Rotònde Parasassa ku mes- 
ter pasa bai direkshon Yotin 
Kòrtá lo desviá via Oeral- 


weg. 
Lo tin rutanan alternati- 
vo ku indikashon di barínan 
oraño. 

W I L L E M S T A D / 
ORANJESTAD 
-- 
E 
ehersisio 
Internashonal 
‘Très Kolos’ un biaha kada 
dos aña ta tuma lugá e aña 
aki na i den serkania di 
Aruba. Esaki ta tuma lugá 
di 19 te ku 26 di òktober. 
Durante e periodo aki Mi- 
litarnan Hulandes, Meri- 
kano i Franses lo partisipá 
na e ehersisio. 
E aña aki Militarnan di 
Aruba tambe lo ta parti di e 
ehersisio aki. 
Très Kolos (tres koló) 
desde 
2010 
ta 
konosí 
bou di e nòmber aki. E 
tres kolónan ta referí na e 
kolónan di e bandera di e 
paisnan históriko ku ta par- 
tisipá. 
E ehersisio ta konsistí 


Ehersisio Internashonal Amfibio na Aruba 


di un parti di kompetensha 
di aktividatnan Militar i un 
parti ku ehersisionan ták- 
tiko. E parti kompetitivo ta 
konsistí di karakterístika- 
nan tal manera un marcha 
rápido, un kareda di awa ku 
opstákulonan, un krusada 
amfibio, tiramentu, i asig- 
nashonnan di nabegashon. 
E parti táktiko ta kon- 
sistí di diferente ehersisio, 
durante kua ta praktiká un 
diversidat di senarionan 
militar. Tur e aktividatnan 
ku ta ehersé durante e Très 
Kolos ta aktividatnan par- 
tikularmente 
desafiante. 
Den esakinan abilidatnan 
militar i físiko ta abordá na 
gran medida, pa asina laga 
lo mihó sali bin ariba den e 
ekiponan den tèrminonan di 


deportivismo, koperashon, 
integrashon i kompetensha. 
Meta di e ehersisio ta pa 
konsolidá i desaroyá aun 
mas, i sigui engrandesé e 


relashonnan mutuo entre e 
diverso ekiponan di forsa- 
nan armá. 
Esaki ta pa nan ta ainda 
mas mihó prepará pa e de- 


safionan ku Region Karibe 
ta trese ku n’e. 
Tal manera yudansa di 
emergensha durante pa- 
sashi di un orkan. 


KRALENDIJK--E fin 
di siman aki, di djabièrnè 
awó 21 pa djadumingu 23 
di òktober 2022, e tim di 
sòftbòl femenino Bonaire 
Angels, ta organisá su tor- 
neo pa rekoudá fondo pa 
fin di otro siman kompetí 
den torneo na Kòrsou, e 
torneo Dutch Caribbean. 
Un total di 18 tim den 
dos pul di 9 tim lo ta den 


Diesocho tim den 
torneo bolas 
e torneo. 
Timnan den e torneo. 
Pul A. 
Bonaire Angels. 
B-Sure. 
OLB. 
Kadaster. 
Nos Ku Nos. 
Tera Blanku. 
Rincon Diamonds. 
JICN. 
KNBSB Coaches. 


Pul B. 
New Angels. 
Rocargo. 
Energizers. 
Coconut. 
Red Sox. 
Kooyman. 
Nikiboko Real Stars. 
The New Braves. 
Braves Legend. 


ARUBA 
DEPORTE 


KRALENDIJK--A 
bin kambio den e sitio o 
sea tereno di wega di e 
partido di futbòl veterano 
50+ entre e ekiponan FC 
Champs i SV La Fama 
50+,esaki djasabra awó 
22 di òktober 2022. 
E partido aki ku tabata 
programá pa tuma lugá 
na Stadion Antonio Tren- 
idad na Rincon 17:30, a 
kamia di sitio, E partido 
ta tuma lugá na Fèlt Elion 


Kambio sitio wega 
Champs - La Fama 


Flores mesun djasabra 
awó mesun ora di 17:30. 
E partido pues entre SV 
Champs 50+ i SV La 
Fama 50+, ta tuma lugá 
djasabra awó 22 di òkto- 
ber 2022 pa 17:30 na Fèlt 
Elion Flores na Amboina. 
Ta pidi pa tuma nota di e 
kambio aki di e sitio di 
wega ku a kambia di Sta- 
dion Antonio Trenidad 
na Rincon pa Fèlt Elion 
Flores na Amboina. 


22 
Djabièrnè 21 òktober 2022 


ARUBA 
DEPORTE 


KRALENDIJK--E tim 
di sòftbòl femenino Bo- 
naire Angels, pa logra rea- 
lisá nan biahe pa Kòrsou 
otro fin di siman pa torneo 
di sòftbòl Dutch Carib- 
bean, e fin di siman aki, di 
djabièrnè 21 pa djadum- 
ingu 23 di òktober na Fèlt 
Gold Finch na Tera Kòrá, 
ta organisá torneo di Bolas 
Krioyo ku ta hiba di nòm- 


Torneo ‘Softball meets Bolas’ 
ber, “Softball Meets Bo- 
las”. 
Ta trata di un torneo di 
bolas krioyo unda ku taba- 
ta planiá pa timnan di sòft- 
bòl partisipá den e torneo. 
Pero mirando ku no a 
logra haña sufisiente tim di 
sòftbòl, a hasi otro pa tòg 
organisá e torneo. 
Pa e torneo aki ku ta 
hiba di nòmber “Softball 


Meet Bolas Tournament 
2022". 
Partisipashon 
di 
18 
ekipo repartí den 2 pul di 
9 ekipo. 
Di e 18 timnan den dos 
pul, 4 di kada pul lo kla- 
sifiká. 
Lo no apliká “waiting 
time”. 
Parti ariba mester ta 
uniformá. 


No ta pèrmití refuerso. 
No ta aseptá palabranan 
insolente òf bulgar, di kua 
pa e ektitut aki bo por wòr- 
du deskualifiká. 


Si pèrdè pa difolt por 
kontinuá den e torneo. 
Ta obligatorio na fi- 
nal di wega pa e ekipo ku 
gana, para komo rèfri pa e 
siguiente wega. 


Si tin kualke pregunta 
por akudí serka organisadó. 
Durashon di wega lo ta 
50 minüt sin para oloshi, 
ku eksepshon di final ku 
lo bai 1 ora di wega òf 15 
punto. 
Laga rèspèt i disiplina 
triunfa atrabes di deport- 
ivismo den kada un den e 
torneo. 


KRALENDIJK--Nos a 
tuma nota e siman aki, pa 
ta eksakto djárason último, 
ku trabounan a kuminsá na 
Jossy Boekhoudt Ballpark, 
esaki pa renobá e bòlpark 
di sòftbòl aki ku pa basta 
tempu kaba ta grita pa haña 
atenshon. 
Porfin e siman aki, a 
tuma nota ku trabounan a 


Trabou a kuminsá drecha Jossy Boekhoudt 
Ballpark 


kuminsá pa desmantelá e 
dak i algun otro partinan di 
e bòlpark pa renobá esaki. 
Ta basta tempu kaba ku 
e bòlpark aki ta sklama pa 
atenshon i porfin e siman 
aki, e trabounan a kuminsá 
pa kita lokenan tin di wòrdu 
kambiá o sea drechá na e 
bòlpark. 
Nos no a logra haña 


ningun informashon di e 
trabounan ku t’ei tuma lugá 
ni kiko ni kua lo bai tuma 
lugá na e bòlpark. 
Realidat ta ku e siman 
aki e trabounan a kuminsá 
i ya por a tuma nota ku e 
parti di dak ku basta tempu 
kaba ta den un situashon 
deplorabel i di atenshon, a 
haña atenshon unda a kita 


tur e dak di e bòlpark pa 
kambia pa nobo. 
Nos a tuma nota tambe, 
momentu ku nos a bishitá 
e bòlpark pa tuma nota di 
e trabounan ku ta tumando 
lugá. 
Por a tuma nota ku a 
kita tur e parti di e dak ku 
tabata den un situashon di 
atenshon urgente, tambe a 
kita sièrto partinan ku mui 
probabel lo wòrdu kambia 
o sea drechá di nobo. 
Nos ta bolbe bisa, ku te 
ainda nos no a risibí ningun 
pero ningun informashon 
kiko tur ta e trabounan ku ta 


bai tuma lugá na e bòlpark. 
Loke nos sa ku ta bai 
drecha e bòlpark. 
Asina ku nos tin mas in- 
formashon di kiko tur ta bai 
tuma lugá na e bòlpark, nos 
lo amplia di manera ku es- 
nan ku ta hasi uso di e bòl- 
park aki i tambe otronan, lo 
haña un bista di e trabou- 
nan ku ta bai tuma lugá na 
e bòlpark. 
Riba potrètnan algun bi- 
sta di e trabounan ku ta tu- 
mando lugá na Jossy Boek- 
houdt Ballpark na Tera 
Kòrá. 


KRALENDIJK--E 
fuerte ekipo di sòftbòl 
femenino di nos isla ku 
ta Bonaire Angels, fin di 
otro siman i pa ta mas 
eksakto di 26 di òktober 
pa 30 òktober 2022, ta 
den torneo internashonal 
na Kòrsou, e torneo “9th 
Caribbean 35+ Women 
Softball Tournament” na 
Kòrsou. 
E torneo ta tuma lugá 
Buena 
Vista 
Ballpark 
Kòrsou. 
Ekiponan den e torneo. 


Pul A. 
Treasure New Era. 
Splash Aruba. 
Rising Phoenix. 
Upsetterz 
Sint Maarten. 
Pul B. 
Nos Goso. 


Bonaire Angels den torneo 
sòftbòl na Kòrsou 


Dutch Lions. 
Mi Deseo. 
Bonaire Angels. 


Skema. 
Djárason 
26 
òktober 
2022. 
19:30 Nos Goso vs Mi 
Deseo. 
21:15 Treasure New Era 
vs Rising Phoenix. 
Djaweps 
27 
òktober 
2022. 
19:30 Nos Goso vs 
Dutch Lions. 
21:15 Rising Phoenix vs 
Splash Aruba. 
Djabièrnè 28 òktober 
2022. 
19:30 Dutch Lions vs 
Bonaire Angels. 
21:15 Seremonia Ofi- 
sial. 
22:00 Splash Aruba vs 
Upsetterz. 


Djasabra 29 òktober 
2022. 
11:00 Nos Goso vs Bo- 
naire Angels. 
12:45 Treasure New 
Era vs Splash Aruba. 
14:30 Mi Deseo vs Bo- 
naire Angels. 
16:15 Treasure New 
Era vs Upsetterz. 
18:00 Mi Deseo vs 
Dutch Lions. 
19:45 Rising Phoenix 
vs Upsetterz. 
Djadumingu 30 òkto- 
ber 2022. 
10:00 Partido amis- 
toso. 
12:00 A1 vs B2. 


14:00 B1 vs A2. 
16:00 Pèrd A1/1 vs 
Pèrd B1/2. 
Final. 
18:00 G1 vs G2. 

KRALENDIJK—IN- 
DEBON ta bai organisá un 
treinen di beisbòl na Bo- 
neiru. Esaki lo tuma lugá 
di 21 pa 26 di novèmber. 
Terrence de Jong, a duna un 
splikashon tokante e pre- 
parashon ku ta andando pa 
e práktika. “Awe nos ta pa- 
pia di un evento ku nos tin 
ta atendé poko den silensio. 
Nos a ten’e poko trankil i 
awor ta e momentu pa tres’e 
dilanti. ‘Baseball Week’ ta 
21 di novèmber pa 26, na 
vèlt di AMAS. Ta bai bini 
algun pelotero profesho- 


‘Baseball Week' na Boneiru’ 


nal for di eksterior pa duna 
treinen. Mas informashon 
ta sigui despues. Hopi kos 
ta bai tin,”Terrence de Jong 
a bisa. 


Oportunidat pa mucha 
Chio Semeleer, kordi- 
nadó di INDEBON a papia 
tokante e proyekto ku e In- 
stituto di Deporte Boneria- 
no (INDEBON), tin planiá. 
“Sigur ta bai organisá un 
tremendo 
aktividat 
pa 
muchanan di beisbòl, algu 
interesante. 
Terrence, a papia di e 


aktividat i mi a bis’e ban 
p’e. Si por partisipá e dia- 
nan aki, ta hopi importante. 
E aña aki nos tabatin un 
klínika, di beisbòl i atletik i 
awor nos ta bai bèk na beis- 
bòl. 
Tin bon desaroyo den e 
mundu di beisbòl na Bo- 
neiru. Ta importante trese 
e muchanan pa e sekshon- 
nan di praktiká. Esnan ku 
ta praktiká ta bira mihó i 
otronan por kuminsá. Yega 
i probechá di e oportunidat. 
Mucha entre 4 aña pa 6 aña 
por partisipá.” 


K R A L E N D I J K - 
-Djárason 19 di òktober úl- 
timo 3 hóben a sali rumbo 
pa Merka. Aki nan lo par- 
tisipá n’e kompetensia di 
windsurf mas grandi di e 
pais. Ta trata di Nigel Hart, 
Terrence Clappers i Bimbi 
Clappers ta bai kompetí den 
e evento. Nigel i Bimbi, ta 
bai kompetí den Freestyle, 
Terrence ta kompetí den 
Slalom Racing. E kompe- 
tensia ta tuma lugá na Outer 


Kompetensia di windsurf: 
3 hóben rumbo pa Merka 


Banks, North Carolina. 
E aktividat ta tuma lugá 
entre 22 pa 29 di òktober. 
Konosido 
windsurfista 
Elton ‘Taty’ Frans a bisa 
ku el a aserká Gobièr- 
nu i Instituto di Deporte 
Boneriano(INDEBON), pa 
por a haña yudansa i el a 
logra pa por a guia e hóben- 
nan pa bai Merka pa kom- 
petí. Sigur nan ta kla pa 
hasi nan máksimo esfuerso, 
pa duna un bon bataya. 


Taty a splika ku Terrence ta 
mas spesialisá den kareda 
nan di Slalom Racing,e ta 
sigur kla pa mustra su spit 
i ta sigur ku e lo ta den e 
tòp 3, den e grandinan aya 
na Merka. Taty: 
“Nos ta sumamente or- 
guyoso i nos ke yama danki 
na INDEBON ku a duna 
nos e ayudo, pa por a hasi e 
biahe posibel.” Riba potrèt 
e hóbennan huntu ku nan 
famia i Taty. 

Nos a topa Naomi de Gruijl, e ta Managing Di- 
rector Cannabis Vereniging Bonaire (CVB). Ta 
yu di mi amiga Elsmarie. Durante un enkuentro 
ku prensa na Tera Kòrá Ranch, mi a kombersá 
kuné pa promé biá. E mama a bromá mi mashá 
ku e yu. E tin mag. Lag’é broma ku su yu. Nao- 
mi ta tras di e meta pa logra legalisá canabis 
pa Boneiru. Mi a nota, e ta papia meskos i akti- 
tut ta igual ku su mama. Su vishon ta fuerte pa 
logra su meta, tardi òf trempan. 


NOS A TOPA 


E pintura Monalisa riba e anterior pantaya di sine na entrada di Cocorobí na 
Rincon a disparsé for di bista. Palunan di Neem a krese i tap’é. Lo no ta mal idea 
pa kap e palunan aki pa laga Monalisa bria atrobe. 


Pintura ‘Monalisa’ 
a disparsé 


